ХАЛҚ БИЛАН ҲАМНАФАС БЎЛСАК, МУАММОЛАР БАРТАРАФ ЭТИЛАДИ » Bulung‘ur hayoti газетаси\nGazeta: admin Қўйилган сана: 10-09-2018, 15:20 Рукун: ЖАМИЯТ Кўрилди 451\nСўнгги икки йил давомида мамлакатимизда амалга оширилаётган ислоҳотлар, бажарилаётган ишлар ўз кўлами ва қиммати бўйича юртимиз тарихида беқиёсдир. Бундан кўзланган асосий мақсад эса халқ турмуш фаровонлигини янада ошириш, юртимиз қиёфасини замонавий ва кўркам кўринишга келтиришдир. Бу эзгу ишларнинг ижросини таъминлашда халқ ишонч билдириб сайлаган депутатлар ҳам фаол иштирок этишлари лозим.\nТуманимиз қишлоқларини бир-бири билан боғловчи ички йўллар қанча равон бўлса, аҳоли қўшни қишлоқдаги яқинларини йўқлашда қийналмайди. Айниқса, шахсий енгил автомашиналар кундан кунга кўпаяётган ҳозирги кунда улар қатнайдиган йўллар текис бўлиши ҳаёт талаби. Шу боисдан ўз сайлов округим ҳудудидаги Ғўбдин ва Лалмикор маҳаллаларига қарашли қишлоқларни боғловчи йўлларини асфальт тўшаб, равон ҳолга келтиришда амалий ёрдам кўрсатишини сўраб туман йўллардан фойдаланиш унитар корхонаси директори Холиқул Норбеков номига шу йил май ойида депутат сўрови жўнатган эдим. Афсуски, депутат сўровига зарур жавоб олинмади. Унинг номига жўнатилган такрорий депутат сўровига ҳам жавоб олинган эмас. Ҳолбуки, тегишли қонунларимизга асосан депутат сўровига, у қайси ташкилотга жўнатилганидан қатъий назар, олинган кундан сўнг 10 кун ўтиб албатта, ёзма равишда жавоб хати берилиши лозим. Жавоб хатида эса кўтарилган масалага аниқ муносабат тарзида кун тартибига қўйилган муаммонинг ечими юзасидан фикр билдирилиши, уни ҳал қилиш учун нималар қилиниши лозимлиги ёки масалага ечим топиш учун қанча вақт талаб қилиниши, бунинг учун қайси ташкилотлар билан ҳамкорлик зарурлиги кўрсатилиши лозим.\nСайлов округим ҳудудидаги қишлоқлар аҳолиси, шу жумладан коллежлар ўқувчилари туман марказига келиб-кетишда асосан “Дамас” русумли таксилар хизматидан фойдаланишга мажбур. Таксилар ҳар бир йўловчидан 2500 сўмдан йўлкира ҳақи олади, бу аҳолига, айниқса Булунғур шаҳридаги коллежларда таҳсил олишаётган ўқувчиларга қимматлик қилаяпти. Агар ҳудудимиздаги қишлоқлар аҳолиси автобус хизматидан фойдаланишса йўлкира арзонлашган, йўловчилар эса мамнун бўлишган бўлур эди. Афсуски, бу муаммога ҳанузгача ечим топилмаяпти.\nАҳоли саломатлигини муҳофаза қилиш ҳам долзарб масала. Ҳудудимиздаги қишлоқлар туман марказидан анча олисда. Аҳоли эса шошилинч тиббий ёрдам олиш учун туман Тиббиёт бирлашмасининг “Тез ёрдам бўлими”га мурожаат қилишга мажбур. Қишлоқларимиздан чақириқ олган “Тез ёрдам бўлими” шифокорлари у ерга етиб боргунича анча вақт талаб қилинади. Агар ҳудуддаги қишлоқ врачлик пункти “Тез ёрдам” автомашинаси билан таъминланганида эди, беморлар қисқа вақт ичида унинг хизматидан фойдалана олган бўлар эди. Бу масалага ечим топилмаётганлиги эса кўплаб ноқулайликларни келтириб чиқармоқда.\nМамлакатимизда амалга оширилаётган ишлар халқ манфаатини кўзлаётган экан, биз депутатлар ҳам, шунингдек депутатлардан сўровнома олган барча ташкилотлар раҳбарлари ҳам давр талабига мос иш юритишлари шарт. Ана шундагина халқни қийнаётган муаммолар бартараф этилади\n4-Эшмонтўп сайлов округидан ЎзХДПдан сайланган


Б. Абдуллаев: Аввалги раҳбар дунë ҳамжамияти илтимосини бир тийинга олмасди¸ ҳозир сиëсат ўзгарди! (тўплам)\n- Путин «кортежи». Россия президенти Владимир Путин Кремлнинг Биринчи корпусидан инаугурация маросимига «Кортеж» лойиҳасининг Россияда ишлаб чиқилган лимузинида чиқди. (видео)\n- Б. Абдуллаев: Аввалги раҳбар дунë ҳамжамияти илтимосини бир тийинга олмасди¸ ҳозир сиëсат ўзгарди! Журналист Бобомурод Абдуллаев ва унинг жиноий шериклари сифатида кўрилган уч киши устидан Жиноят ишлари бўйича Тошкент шаҳар судида бир неча ҳафтадан буён давом этган суд жараёни 7 май куни якунига етди.Журналист Абдуллаев суд залида озод этилди. (видео)\n- Самарқандда ҳайдовчи билан ЙПХ ходими муштлашди. (ўзбек тилида видео)\n- Вахш туманидаги Бустон қишлоғини сел олди. Хатлон вилоятидаги кучли ёмғирлар сел келишига сабаб бўлди. (ТРдан видео)\n- Қозоғистонда почта дрони синовдан ўтди. Нималар юз берди. (видео Настоящее время)\n- Путиннинг 2000-, 2004-, 2012- ва 2018 - йиллари инаугурация маросимлардаги нутқини солиштирамиз. (видео Настоящее время)\n- Инаугурацияли Москва. Россия президенти Владимир Путин инаугурацияси кунида Москванинг маркази Росгвардия аскарлари томонидан тўсиб қўйилди. (Директ видеоси)\n- Ҳақиқатга қарши туриш. Рашид Нурекеевнинг шахсий кўргазмаси. Олмаотада 4 майдан 6 июнгача замонавий санъат рассоми Рашид Нурекеевнинг "Суяклар. Зайтун. Самолётлар" деб номланган кўргазмаси ишлайди. (фотогалерея)\n- Роза Римбаева: «Туйда айтадиган» ва яхши мусиқа бор. Бишкекда яккахон концерт арафасида қозоғистонлик қўшиқчи, Қозоғистон ССРнинг халқ артисти Роза Римбаева Суймонқул Чокморов билан танишгани, «примадонна қонунчилиги» ва қалб кексалиги ҳақида айтиб берди. Концерт 3 май куни пойтахтда бўлиб ўтди. (Директ видеоси)\n- Кулоб-Москва-Кулоб йўналиши бўйича поездлар ҳаракати қайта йўлга қўйилди. (фотогалерея)\n- Тошкент кўчаларига совет даври қайтиб келди. (видео)\n- "Кейинги Ҳайитгача тирик қолишимни билмайман". Афғонистонда ҳалок бўлган журналистлар. (видео Настоящее время)\n- 11 минг чақалоқни дунёга келтиришда ёрдам берган дояга нима қувонч олиб келади. (видео Настоящее время)\n- Остона учун совғалар: 10 йил олдин ва бугун. Минтақалар пойтахтга 10 йил олдин нималар совға қилишган ва бу йил нималар келтиришади? Остонада юбилей кунларида нималар режалаштирилмоқда? Расмий маълумотларга кўра, байрамни нишонлаш учун 18 миллиард 800 миллион тенге сарфланиши кўзланмоқда. (видео)


Юридик ва жисмоний шахсларнинг транспорт воситаларини рўйхатдан ўтказиш юзасидан аризаларни кўриб чиқиш тартибини тушунтиринг?\nЮридик шахс якка тартибдаги тадбиркор билан пул ўтказиш йўли орқали операциялар бажариши мумкинми? Ҳуқуқий асоси қанақа?\nЎзбекистон Республикасининг Фуқаролик кодекси 790-моддасининг иккинчи қисмига мувофиқ юридик шахслар ўртасидаги ҳисоб-китоблар, шунингдек фуқароларнинг тадбиркорлик фаолиятини амалга ошириши билан боғлиқ ҳолда улар иштирокидаги ҳисоб-китоблар нақд пулсиз тартибда амалга оширилади. Кўрсатиб ўтилган шахслар ўртасидаги ҳисоб-китоблар, агар қонунда бошқача тартиб белгилаб қўйилган бўлмаса, нақд пулда ҳам амалга оширилиши мумкин.\nЎзбекистон Республикаси ҳудудида нақд пулсиз ҳисоб-китобларни ўтказиш тартиби "Ўзбекистон Республикасида нақд пулсиз ҳисоб-китоблар тўғрисида"ги Низомга (рўйхат рақами 2465, 2013 йил 3 июн) мувофиқ ташкил этилади.\nАгар таъсисчи ўз маблағларини пластик картага ўтказмоқчи бўлса, банк 5 фоиз ушлаб қолиш ҳуқуқига эгами?\nЎзбекистон Республикаси Фуқаролик кодексининг 780-моддасида мижоз банкнинг ҳисоб варақда турган пул маблағлари билан операция қилиш бўйича хизматларига банк ҳисоб варағи шартномасида назарда тутилган шартлар асосида ҳақ тўлаши белгилаб қўйилган.\n"Ўзбекистон Республикаси банкларида очиладиган банк ҳисобварақлари тўғрисида"ги Йўриқнома (рўйхат рақами 1948, 2009-йил 27-апрель)нинг 7-банди 3-хатбошисига мувофиқ банк ҳисоб варағи шартномасида банк хизматлари учун тўланиши лозим бўлган комиссиялар белгилаб олинади. "Банклар ва банк фаолияти тўғрисида" Қонунининг 28-моддасига асосан банк операциялари бўйича фоиз ставкалари ва воситачилик ҳақи миқдори банклар томонидан мустақил белгиланади.\nУЖМШ ташкил этилмаган уйлар қаровсиз қолиб кетмайдими? Бу уйлар 1991 йилгача қурилган уйларни капитал таъмирлаш давлат дастурига кирадими?\n1991-йилгача қурилган барча уйлар, улар ширкатларда бўлиш ёки бўлмаслиги дан қатъий назар капитал таъмирлаш давлат дастурига киритилади. Ҳеч бир ҳужжатда фақат УЖМШ таркибдаги уйлар дастурга киритилганлиги айтилмаган.\nМен яшаётган квартирадан ўтган совуқ сув қувурини ўз хисобимдан алмаштирдим. Ширкат мен қилган сарф-харажатларни коммунал хизмат тўловларига ўтказишни истамаяпти. Сиз қандай маслаҳат берасиз?\nСиз аввалом бор эски сув қувурларини алмаштиришингиз ҳақида ширкат билан келишиб олишингиз, кейин таъмирлаш ишлар охирида қилинган ишларни ҳужжатлаштириш уларга тақдим этишингиз лозим эди. Шунингдек ҳужжатга қувурларни сотиб олганлигингиз ва бажарилган ишлар учун тўлаган пулингизни тасдиқловчи чекни илова қилинади. "Хусусий уй-жой мулкдорлари ширкатлари тўғрисида"ги Қонуннинг 30 моддасида айрим ҳолларда ширкат аъзоларининг умумий йиғилиши жой мулкдори томонидан мажбурий бадалларнинг бир қисмини тўлашнинг пул шаклини унинг умумий харажатлардаги иштирокининг бошқа турларига алмаштириш тўғрисида қарор қабул қилиши мумкинлиги кўрсатиб ўтилган.


Тошкентда Президент ташрифи арафасида қурилган янги болалар майдончаси бузилаётгани тўғрисида тарқалган хабарлар рад этилди - Daryo\n12:46, 04.08.2021 8731\nТошкентда Президент ташрифи арафасида қурилган янги болалар майдончаси бузилаётгани тўғрисида тарқалган хабарлар рад этилди\nИжтимоий тармоқларда Шавкат Мирзиёевнинг 28 июль куни Тошкент шаҳридаги 21-Меҳрибонлик уйига ташрифи арафасида болалар майдончаси учун ўрнатилган конструкциялар ташрифдан кейин олиб кетилаётгани айтилган видеолавҳа кенг муҳокамаларга сабаб бўлди. Тошкент шаҳар ИИББ ушбу ҳолат бўйича изоҳ берди.\nМаълум қилинишича, Юнусобод туманида жойлашган «Матонат» маҳалласи ҳудудида «Обод маҳалла» дастури амал қилмоқда. Шу сабабли болалар майдончасидаги эски конструкциялар замонавий, хавфсиз турларига алмаштириш мақсадида олиб ташланмоқда. Эски учта конструкциялар ўрнига еттита янгисини ўрнатиш, шунингдек, шийпонча ва болалар учун қумдон ташкил этиш режалаштирилмоқда.\nШунингдек, ушбу маҳаллада жами учта болалар майдончаларини таъмирлаш кўзда тутилган. 3 август куни дастури ижроси доирасида «Матонат» маҳалласида 80 нафар ишчи бўлган, 4 август куни эса жараённи тезлаштириш мақсадида ишчилар сони 200 нафарга етказилади.\n«Болалар майдончасидаги ўзгаришлар Президентнинг мазкур ҳудудга яқиндаги ташрифи билан боғлиқлиги ҳақидаги маълумот ҳам ишончсиздир. Аслида давлат раҳбарининг йўналишида ушбу ҳудуд бўлмаган», — дейилади хабарда.\nФарғоналик тадбиркор «дом»лар орасидаги спорт майдони ўрнида кўп қаватли уй қурмоқда. Бундан норози аҳоли вилоят ҳокимидан ёрдам кутмоқда\nТошкентда хусусий боғча қурилиши аҳоли норозилиги сабаб суд қарори чиққунча тўхтатилди\n10:56, 30.08.2021 202754\n20:41, 02.09.2021 162429\n14:29, 02.09.2021 120569\n02:23, 26.09.2021 696\n02:01, 26.09.2021 1170\n00:41, 26.09.2021 2476\n00:18, 26.09.2021 2226\n07:17 Бугун 108418\n18:30, 24.09.2021 78386\n22:37, 24.09.2021 57713\n22:58, 24.09.2021 54878


Ӯзбекистон, 11 Февраль 2019\nБишкекдаги банклар олдида тўйлар учун кредит олмаслик борасидаги ёзувлар пайдо бўлди\n11 февралга ўтар кечаси бир гуруҳ фаоллар Бишкекнинг турли бурчакларидаги молия муассасалари олдига трафарет билан «Тойго кредит алба!» («Тўйга кредит олма!») ёзиб кетишди. Кўплаб ёзувлар банкларга кириш олдида пайдо бўлди, дея хабар берди акция иштирокчилари.\nОстонада беш нафар опа-сингил ҳалок бўлган ёнғин сабаблари айтилди\nҚозоғистон ИИВ Фавқулотда Вазиятлар қўмитаси Остонадаги Коктал-1 мавзесидаги бошпанада юз берган ёнғиннинг аниқ сабабларни эълон қилди, дея хабар қилди "Астана" телеканали.\nТожикистонда умрбод озодликдан маҳрум қилинган маҳбуслар ишлаш имкониятига эга бўлади\nТожикистон келажакда умрбод қамоққа ҳукм қилинган маҳбусларни меҳнат фаолиятига жалб қилишни режалаштирмоқда, бунинг учун уларга алоҳида махсус колония қурилади. Шу сабабли ҳукумат Жиноий жазони ижро этиш тўғрисидаги қонунчиликка ўзгартиш киритиши керак бўлади.\nТуркия Хитойни “сиёсий қайта тарбиялаш лагерлари”ни беркитишга чақирди\nРасмий Анқара Хитойга мурожаат қилиб этник уйғурлар ҳуқуқларини ҳурмат қилишга ва уйғурлар учун қурилган мажбурий лагерларни беркитишга чақирди, дея баёнот берди Туркия ТИВ вакили Хами Ақсой. Бу хақда РИА Новости маълум қилди.\nҚирғизистон жанубида ўзбекистонлик тадбиркорлар кўмаги билан логистика маркази иш бошлади\nЖалолобод шаҳри (Қирғизистон)да мева ва сабзавотларни сақлаш учун логистика маркази ўз ишини бошлади. Марказ тўртта камерадан иборат бўлиб, ҳар бирида 100 тоннагача маҳсулот сақлаш мумкин.\nАҚШ суди Ўзбекистоннинг Oxus Gold ширкатига 10,2 миллион доллар тўлаб бериши муддатини кечиктирди\nАҚШнинг Колумбия штати федерал суди Ўзбекистон ҳукуматининг Oxus Gold Plc ширкатига нисбатан арбитраж суди қарори ижросини кечиктириш тўғрисидаги аризасини қаноатлантирди. Бу ҳақда Россия Суд ва ҳуқуқий ахборот агентлиги хабар берди.\nАмерикаликларга «Туркман ҳаво йўллари» самолётларида учиш тақиқланди\nАҚШнинг Туркманистондаги элчихонаси Америка дипломатик миссияси ходимларининг туркман ҳаво йўллари самолётларида сайёҳат қилишлари тақиқлангани тўғрисидаги хабарни тарқатди.\n"Ўзбекконцерт": "Президентимиз хонандаларнинг рекламасига зор эмас!"\n“Ўзбекконцерт” раҳбари Одил Абдуқаҳҳоров Тошкентда 8 феврал куни ўтказилган матбуот анжуманида санъаткорларни президентни мадҳ этувчи қўшиқларни айтишдан тийилишга чақирди.


«Муқаддас Қозоғистон» энциклопедиясининг учинчи томи нашрдан чиқади - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\n«Муқаддас Қозоғистон» энциклопедиясининг учинчи томи нашрдан чиқади\nЖорий йилда «Муқаддас Қозоғистон» энциклопедиясининг учинчи томи қозоғистонликларга тақдим этилиши режалаштирилган. Янги тўпламга Қўстанай, Қизил Ўрда, Қарағанди ва Жамбил вилоятларидаги қадимий ёдгорликлар киритилиши режалаштирилган. «Қозоғистон муқаддас географияси» халқаро илмий-амалий конференциясида шу ҳақда батафсил маълумот берилди. Учрашув иштирокчилари айтишича, келгусида яна иккита том нашр этилиши мўлжалланган.\nБАТИРХАН ЖУМАБАЕВ, «МУҚАДДАС ҚОЗОҒИСТОН» ИЛМИЙ-ТАДҚИҚОТ МАРКАЗИ РАҲБАРИ:\n- Аввал харитага Қозоғистоннинг 100 та муқаддас маскани киритилган, бугунги кунда улар сони 206 тага етди. Маҳаллий экспертлар, олимлар ва эксперт кенгаши илмий тадқиқотлари натижасига мувофиқ харита янгиланди.\nМамлакат маданияти тарихи бошқа илмий лойиҳалар доирасида ҳам кенгайтириб борилади. Келгуси йил Қозоғистон тадқиқотчилари Туркистон вилояти бўйлаб саёҳатга чиқади. Ал-Форобий юртида улар файласуф ҳаёти-фаолияти хусусида янги фактларни ўрганиш ниятида. Бу ишларда хорижлик мутахассислар ҳам иштирок этишга тайёр. Таъкидлаш жоизки, 2020 йилда ЮНЕСКО қарорига кўра буюк туркий мутафаккир ал-Форобийнинг 1150 йиллиги нишонланади.\nАБДУЛЛА КАРЧАҒ, PHD ДОКТОРИ, ПРОФЕССОР /ТУРКИЯ/:\n- Туркийзабон мамлакатларнинг ягона тарихи, умумий илдизлари бор. Биз Марказий Осиё, Қозоғистон ва Қирғизистон бўйлаб биргаликда илмий тадқиқотлар юритамиз. Яқинда Туркистон вилоятида лойиҳамизни рўёбга чиқармоқчимиз. Муқаддас жойларнинг аэрокосмик суратларини олиш, тарихий ёдгорликларни таҳлил этиш ва янги фактларни аниқлаш ниятидамиз.\n«Қозоғистон муқаддас географияси» лойиҳаси доирасида 50 дан ортиқ археологик тадқиқот ўтказилди ва 25 та тарихий ёдгорлик тикланди. Олимлар айтишича, муқаддас қадамжоларни топиш учун илмий экспедициялар ўтказиш амалиёти давом этади.\nМуқаддас ҚозоғистонтадқиқотМуқаддас Қозоғистон энциклопедиясиҚозоғистон муқаддас географияси\nТадқиқотчилар Орол денгизининг Марказий Осиё минтақасига таъсирини ўрганмоқда\nНур-Султонда Онкология бўйича жаҳон саммити бўлиб ўтади


Намозда малолланиш » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Ислом олами » Намозда малолланиш\n11-10-2019, 08:22 admin Ислом олами / Савол-жавоб 27\nСавол: - Ассалому алайкум! Қуйидаги оятларда бундай кeлган:\nАлбатта, мунофиқлар Аллоҳни алдамоқчи бўларлар. Ҳолбуки, Аллоҳ уларни «алдовчи»дир. Агар намозга турсалар, дангасалик билан, хўжакўрсинга турарлар ва Аллоҳни камдан кам зикр қиларлар. Нисо 142.\nУларнинг нафақаларининг қабул этилишидан ман қилган нарса фақат Аллоҳга ва Унинг Расулига куфр келтирганлари, намозга доимо дангаса ҳолларида келганлари ва доимо ёқтирмай инфоқ қилганларидир. (Тавба 54)\nСаволим: Ахир биз намоз ўқишга эринамизку? Бу ҳолат бошқаларда ҳам бўлса кeрак. Аллоҳни ибодатига дангасалик қиламизку? Бу ҳадисда ҳам кeлган, Аллоҳ жаннатни инсонни нафсига ёқмайдиган нарсалар билан ўраб қўйган. Энди биз намозни дангасалик билан ўқисак мунофиқ бўламизми?\nЖавоб: - Ва алайкум ассалом! Нафақат бу балки мунофиқликнинг бошқа аломатлари ҳам бор.\n«Мунофиқнинг аломати учтадир: гапирса, ёлғон гапиради, ваъда қилса, ваъдасида турмайди, ўзига топширилган омонатга хиёнат қилади» (Имоми Бухорий. «Саҳиҳ» 1 жузъ, 14 бет, 3 жузъ, 162-189 бетлар. Муслим. «Саҳиҳ», 1 жузъ, 32 бет.)\nУшбу аломатлар кимда топилса, уни мунофиқ дейилади. мунофиқлик икки қисмга бўлинади. Эътиқодий мунофиқлик, яъни ўзи иймон келтирмасдан ўзини мусулмон қилиб кўрсатиш. Бу Расулуллоҳ соллаллоҳу алайҳи васалламнинг замоналарида бўлган. Иккинчиси эса, амалий мунофиқлик бўлиб, яъни Аллоҳга иймон келтиради, амалга келганда эса мунофиқлар қилган ишни қилади. Валлоҳу аълам!\nНамоз ўқиётганда саждадан бошни кўтарятганда дўпписи тушиб кетса... ...\nАллоҳ таоло Қурьону каримда шундай марҳамат қилади: Ёмон макр-ҳийла эса фақат ...\nАссалому алайкум! Қадрли устозлар, мен намоз ўқийман лекин жудаям намозга ...\nОмонатдорлик муъминлик аломати\n“Бирор киши сизга гапириб, сўнгра атрофига бу айтган гапимни ҳеч ким эшитмадими ...\nОмонатдорлик - мўминлик аломати\nҲатто қўни-қўшнилар орасида уй рўзғор буюмларини вақтинча фойдаланишган ...


Запеканка ва сутли чой. Тошкент ҳайвонот боғининг зоотехниги 26та маймун учун “она” бўлган. Видео » Sangzor.uz - Жиззах янгиликлар портали\nSangzor.uz - биз сизга яқинмиз! » Жамият » Запеканка ва сутли чой. Тошкент ҳайвонот боғининг зоотехниги 26та маймун учун “она” бўлган. Видео\nКатталар бу ерга ҳайвонларни томоша қилишга, болалар эса арғимчоқ учиш учун келишади. Бироқ бу ерда ишлаш осон эмас. Ҳайвонот боғининг барча “аҳолиси”нинг фаровонлиги ортида ходимларнинг машаққатли меҳнати турибди. Уларнинг иши мураккаб бўлсада, қай биридан сўраманг, ишда дам олишини айтади. Улар нимадан дам олиши мумкин? Эҳтимол, дарвоза ортидаги ҳаётдандир..\nҲақиқатан ҳам, ҳайвонот боғига киришингиз биланоқ, ташвишлар унутилади. Атрофдагиларнинг юзида табассум. Беихтиёр эрталабки пайтларда жамоат транспортидаги тирбандлик, одамларнинг чеҳрасидаги ғазаб ва норозилик кўз олдингизга келади. Ўйлаб қарасангиз, инсонлар бу қадар ғазабли бўлмаслиги ҳам мумкин экан.\nХодимлар Машкура опани ўзаро “маймунчалар онаси” деб номлашган. Унинг қарамоғида қарийб 30та маймун яшайди. Улар орасида африкалик, малайзиялик, индонезиялик маймунлар бор. Энг кўп умр кўрганлари – гиббонлар оиласи. Бу оиланинг ҳайвонот боғига келганига 15 йил тўлган. Улар олиб келинганида 6-7 ойлик эди. Улар фақат ётарди. Буни ҳеч ким тушунмаган. Чунки ўша пайтгача ҳайвонот боғида маймунларнинг бу тури бўлмаган.\n“Янги ҳайвонларни қабул қилишни яхши кўраман. Кейинчалик уларни бошқа ҳайвонот боғларига юбориш жуда оғриқли, ҳаммамиз йиғлаймиз. Хайрлашиш вақтида қўл ушлашамиз. Улар ҳаммасини тушуниб туради. Бизнинг маймунчаларимиз қўлга ўрганган”, -дейди у.\nКарантин даврида парваришлаб вояга етгазган ва энг севимли маймуни - бу Цезарь лақабли орангутан. Божхоначилар уни 2019 йилнинг октябрида контрабандачилардан олиб қўйишган. Маймун боласи бу ерда нафақат уйини, балким онасини ҳам топган. Бу дарров кўзга ташланади. Маймун уни қандай кутиши ва қарши олиши улар ўртасидаги муносабат нақадар самимийлигини кўрсатади.\nКонтрабандачилар уни Қозоғистонга олиб кетаётган бўлган. Қора бозорда орангутанларнинг нархи 50-70 минг долларни ташкил қилади.\n“Биз уни чўмилтирдик, у нима ейишини кузатдик. Маймун дарров сабзига қўл чўзди. Демак, илгари сабзи берилганини тушундик. Аста-секин бўтқа, сут, болалар озуқаси бера бошладик. Бутун бўлим, директор ўринбосари ва ветеринаримиз Маҳмуд бу ҳайвон боласи учун қайғурдик. Яшаб кетиши учун Цезарь номини бердик. Унинг ўрганиб кетишига икки ой керак бўлди”, - дея эслади Машкура Абдуллаева.\nОрангутан ҳайвонот боғига келганида, вазни 5 килограмм эди, айни пайтда эса 25 кило. Илгари Машкура опа уни қўлда кўтариб юрган, табиийки, ҳозир бунинг иложи йўқ. Катта орангутанлар 100 килограммгача бўлиши мумкин.\n“Маймунчамиз улғайиб, безорилик қила бошлади. Ўтган карантинда мен доимо у билан эдим. Ўрганиб қолдик. Бу ерда ҳар бир ҳайвон боласига кўнгил қўясиз”, - дейди Машкура Абдуллаева.\n“Барча маймунларимиз ширин чой билан сутни яхши кўришади. Кўпчилиги сутсиз ичишмайди. Улар учун банан келтирилади. Бундан ташқари, йилнинг исталган мавсумида мева ва сабзавотлар, витаминлар берилади. Қолаверса, улар учун запеканка пишараман”, - деди у.\n“Ҳа, ҳа- дедим унга. Сизнинг машҳур запеканкангиз. У ҳақида ОАВда кўп ёзилган. Қишда ҳам тайёрлайсизми?”\n“Уйимга яқин бўлгани боис, шу ерга ишга киришга қарор қилдим. Ўша пайтда уч нафар ёш болам бор эди. Уларга қараб туриш учун бу ерни танладим. Иш борлигини қўшниларим айтган. Қизим болалар боғчасига бориши биланоқ, бу ерга келдим”, - дея айтиб берди у.\nМашкура опа айни кунларда ҳам ўқишни тўхтатмаган. Буни иш тақозо этмоқда. Ҳар бир маймуннинг ўз хусусияти, ҳатти-ҳаракати ва эҳтиёжлари бор.\n“Маймун болалари шамоллаши мумкин ёки ичкетиш кузатилади. Ҳар бирида касаллик ўзгача кечади. Дарров озуқани ўзгартириб, назоратни кучайтирамиз. Улар худди одам боласидек – 15 ёшга кирсада, ҳимоясиз гўдакка ўхшайди.\nБиз қийинчиликлардан қўрқмаймиз. Итлар учун дунёдаги энг катта “Ҳаёт” бошпанасидан лавҳалар\nБилим – инсонга куч-қудрат бағишлайди


Озиқ-овқат маҳсулотларининг бозорлардаги минимал ва максимал нархлари аниқланди - hudud24.uz\n2021, 05-Mart | 03:41\nБош саҳифа Янгиликлар Маҳаллий Озиқ-овқат маҳсулотларининг бозорлардаги минимал ва максимал нархлари аниқланди\n11:47 / 28-02-2020\nДавлат статистика қўмитаси томонидан мамлакатимиз ҳудудларидаги марказий деҳқон бозорларида 2020 йил 25 февраль куни озиқ-овқат маҳсулотларининг нархлари бўйича кузатув ўтказилди. Кузатув натижалари бўйича алоҳида турдаги озиқ-овқат маҳсулотларининг минимал-максимал нархлари қуйидагича аниқланди:\n1 кг. мол гўшти(суяксиз гўштидан ташқари)нинг:\nминимал нархи Тошкент шаҳрининг “Эски жўва деҳқон бозори”да қайд этилган (36 000 сўм). Мол гўштининг максимал нархи эса Тошкент шаҳрининг “Миробод деҳқон бозори”да кузатилди (57 000 сўм).\nҚўй гўштининг минимал нархи кузатув натижасига кўра, Тошкент шаҳрининг “Қўйлиқ деҳқон бозори” ва “Миробод деҳқон бозори”да (39 000 сўм) рўйхатга олинган. Максимал нархи эса Тошкент шаҳрининг “Олой деҳқон бозори” ва “Миробод деҳқон бозори”да (68 000 сўм) кузатилди.\nминимал нарх Жиззах шаҳрининг “Жиззах марказий деҳқон бозори”да (1 500 сўм). Максимал нарх. Урганч шаҳрининг “Урганч марказий деҳқон бозори”, Тошкент шаҳрининг “Олой деҳқон бозори” ва “Миробод деҳқон бозорлари”да (4 000 сўм).\nминимал нархи Урганч шаҳрининг “Урганч марказий деҳқон бозори”да (7 00 сўм) қайд этилган. Максимал нархи эса Тошкент шаҳрининг “Олой деҳқон бозори”да (4 500 сўм) кузатилди.\nминимал нархи Андижон шаҳрининг “Андижон шаҳар марказий деҳқон бозори”да (маҳаллий пахта ёғи 8 000 сўм) кузатилди. Максимал нархи эса Чирчиқ шаҳрининг “Чирчиқ деҳқон бозори” ҳамда Тошкент шаҳрининг “Олой деҳқон бозори”, “Фарҳод деҳқон бозори” ва “Миробод деҳқон бозори”да (кунгабоқар ёғи 13 500 сўм) кузатилди.\nминимал нархи Тошкент шаҳрининг “Фарҳод деҳқон бозори” ва “Қўйлиқ деҳқон бозори”да (4 000 сўм). Максимал нархи Тошкент шаҳрининг “Олой деҳқон бозори”да қайд этилган (10 000 сўм).\nмаҳсулотининг минимал нархи Нукус шаҳрининг “Нукус деҳқон бозори”да рўйхатга олинган (“Нукус” навли гуруч 3 800 сўм). Максимал нарх эса Тошкент шаҳрининг “Миробод деҳқон бозори”да кузатилди (“Лазер” навли гуруч 18 000 сўм).\nминимал нархи Навоий шаҳрининг “Саховат бозори”, Тошкент шаҳрининг “Фарҳод деҳқон бозори”, “Миробод деҳқон бозори”, “Эски шаҳар деҳқон бозори” ва “Қўйлиқ деҳқон бозори” ,“Олой деҳқон бозори”да (5 500 сўм).\nМаксимал нархи Нукус шаҳрининг “Нукус деҳқон бозори”, Андижон шаҳрининг “Янгибозор деҳқон бозори” ва “Андижон шаҳар марказий деҳқон бозори”, Жиззах шаҳрининг “Жиззах марказий деҳқон бозори” ва “Эски шаҳар деҳқон бозори”, Самарқанд шаҳрининг “Сиёб деҳқон бозори”, “Темирйўл деҳқон бозори”, “Дамариқ деҳқон бозори” ҳамда Тошкент шаҳрининг “Олой деҳқон бозори” ва “Миробод деҳқон бозори”да (6 500 сўм).\nҲудудларда марказий деҳқон бозорлардаги минимал ва максимал нархларни рўйхатга олишда деҳқон бозори бўлмаган савдо объектларидаги нархлар кузатувга олинмайди (минимаркетлар, супермаркетлар, дўконлар ва ҳоказо).\nКузатувнинг мақсади, Вазирлар Маҳкамаси томонидан Давлат статистика ишлари дастурига мувофиқ, асосий турдаги озиқ-овқат маҳсулотлари орасидаги нархлар диапазонини аниқлашдан иборат.\nШу аснода рўйхатга олинган нарх маълумотларидан ўртача истеъмол нархлари даражасини акс эттириш ёки уни баҳолаш, шунингдек, нархлар ўзгариши динамикасини тавсифлашда фойдаланиш тавсия этилмайди.\nМуайян ҳудуднинг марказий деҳқон бозорида аниқ турдаги товар бўйича рўйхатга олинган минимал ёки максимал нархлар республика бўйича шу ҳудудда айнан ушбу маҳсулотнинг ўртача нархлари даражасини минимал ёки максимал деб ҳисоблаш учун асос бўлмайди.\nДеҳқон бозорларидаги минимал ва максимал нархлар даражасига ассортимент ёки ҳудудий силжишлар, шунингдек, кузатув ўтказиш вақтида бозорлардаги мавжуд шароитлар таъсир этиши мумкин. Нархлар кузатув амалга оширилаётган вақтда қайд этилади ва маълумотларни тўплаш вақти, санаси ҳамда жойи ўзгаришига қараб ҳам, нархларнинг тебраниш ҳолатини кўриш мумкин.\nАввалги мақола“Кодексларга ўзгартириш киритилади”\nКейинги мақола1 июлдан янги қурилган уйлар нархи ошади


Фижида россиялик жуфтлик ўлдирилгани маълум бўлди\n15:26 / 03.07.2016\nФижида беш йилдан буён истиқомат қилиб келган россиялик эр-хотиннинг ўлдириб кетилган. Полиция бу ҳодиса юзасидан суриштирув олиб бормоқда. Бу ҳақда 3 июль куни маҳаллий ОАВга асосланиб, «Синьхуа» хабар тарқатди.\nПолиция маълумотига кўра, ўтган ҳафтада июнь ойи ўртасидан буён қидирилаётган Юрий Шипулин ва унинг рафиқаси Натальяга тегишли экани аниқланган жасад қолдиқлари топилган. Жасад қолдиқлари пляжлардан бирининг соҳилига чиқиб қолган.\nЭр-хотин уларга тегишли фермага қайтиб келмаганидан сўнг уларнинг ғойиб бўлгани ҳақида полицияга хабар қилинган. Ҳуқуқни муҳофаза қилиш органларига уларнинг бизнес бўйича ҳамкори мурожаат қилган.\nҲодиса юзасидан «Қотиллик» моддаси бўйича иш очилган.


Трамп АҚШ президентлиги сайловлари хавфсизлиги учун масъул агентлик раҳбарини ишдан бўшатди\nАҚШ президенти Доналд Трамп Компьютер ва инфратузилма хавфсизлиги агентлиги (CИСА) раҳбари Крис Кребсни ишдан бўшатди, деб хабар беради Америка Овози.\nАгентлик, хусусан, 3 ноябрь куни бўлиб ўтган Президент сайловлари хавфсизлиги учун ҳам масъул эди. Аввалроқ, Кребс Трампнинг Демократик партия томонидан амалга оширилган катта фирибгарликлар ҳақидаги даъволарини тасдиқламаган эди.\nТрамп ушбу кадрлар тўғрисидаги қарорни Twitterда эълон қилди.\n“Крис Кребснинг яқинда 2020 йилги сайловлар хавфсизлиги тўғрисидаги баёноти ўта ноаниқ эди, чунки бу ерда жуда кўп қонунбузарликлар ва фирибгарликлар бўлган, шу жумладан ”ўликларга“ овоз бериш. Овоз бериш кузатувчиларига сайлов участкаларига киришга рухсат берилмаган, овоз бериш машиналарида носозликлар бўлган. Яна кеч овоз бериш ва бошқа кўп муаммолар ҳам бўлган. Шунинг учун, бугундан бошлаб Крис Кребс Компьютер ва инфратузилма хавфсизлиги агентлиги директори лавозимидан озод этилди “, — деди президент твитида.\nШу билан бирга, Трамп 2020 йилги сайловлар «чет эл кучлари учун амалда ўтиб бўлмас» бўлганини таъкидлади. Унинг айтишича бу унинг маъмурияти кўрсатган хизматидир.\nTwitter Трампнинг Кребсни ишдан бўшатилганлиги ҳақидаги твитларини «Сайловдаги фирибгарликка оид ушбу даъво мунозарали» деган ёзув билан жойлаштирди.\nЎтган ҳафта Реутерс, Компьютер ва инфратузилма хавфсизлиги агентлиги раҳбари Трампнинг Демократик партиянинг катта фирибгарлиги ҳақидаги даъволарига қарши чиқиш уринишлари амалдаги президентнинг ғазабини қўзғатганлиги сабабли, унинг ҳамкасбларини эҳтимолий ишдан бўшатиш тўғрисида хабардор қилганини хабар қилди.\nСайлов жараёни тўғрисидаги нотўғри маълумотларни фош қилиш учун CISA томонидан ташкил этилган Rumor Management веб-сайти, айниқса, учта агентлик манбаларига кўра, Оқ уйда безовтавталик туғдирган.\nReuters-нинг таъкидлашича, Кребснинг ишдан олиниши тўғрисида эълон қилинганидан сўнг, кўплаб хавфсизлик бўйича мутахассислар уни қўллаб-қувватлаб, сўнгги икки йил давомида агентликни бошқарган CISA нинг собиқ раҳбари ҳеч қачон бирон бир томон фойдасига тарафкашлик қилмаганини таъкидладилар.\nАйни пайтда Жоржия штати овозларни қайта санашда давом этмоқда. CNN томонидан келтирилган штат сайлов комиссияси вакили Габриел Стерлингнинг сўзларига кўра, процедура чоршанба куни тугаши керак — деярли 5 миллиондан фақат 300 мингга яқин бюллетень қолди.\nАйни пайтда Трамп штатдаги 99% овозларни санаб бўлгандан сўнг, 49,2% қарши 49,2% билан Байдендан пастроқ натижа кўрсатмоқда.\nШу билан бирга, Трампнинг сайловолди гуруҳи Висконсиндаги овозларни қайта санашни сўраб мурожаат қилмоқда. Associated Press хабарига кўра, Висконсин штатидаги барча 72 округ ҳозирда ҳисоблаш жараёнини якунлади. Натижаларга кўра Байден тахминан 0,7 фоиз пунктга пешқадамлик қилмоқда.


Овчилар саргузаштлари. Экзотик чемпионатда ўйнаётган тўрт юлдуз\nКиритилган сана: Июль 15, 2017, 10:35 д.п.\nАввал фаолияти якунланиб бораётган юлдузлар учун МЛС чемпионатига бориб пул ишлаш модада эди, ҳозир эса Хитой. Бироқ бир қатор футболчилар борки, бошқа мамлакатни танлашган ва профессионал футбол билан туризмни бирлаштирган.\nИсм-шарифи: Дидье Зокора\nКлуб: “Семен Паданг” (Индонезия)\nИвуарлик футболчи Франсия, Англия ва Испания майдонларида нималарга қодирлигини намойиш қилган. Ўзининг терма жамоаси учун эса ҳақиқий тимсолга айланган. У ҳалигача терма жамоада ўйин ўтказиш бўйича (121) рекордчи ҳисобланади. “Филлар” билан бирга икки маротаба Африка кубогининг финалигача бориб етган, 2006 йилда жаҳон чемпионатида кўрсатган ўйинидан сўнг “Челси”, “Манчестер Юнайтед” ва “Арсенал”дан таклиф тушади. Ўз кучига ишонмаган Зокора ўртароқ жамоа — “Тоттенхем” таркибига ўтади. У ерда 3 мавсум ҳаракат қилиб, Англия лига кубогини қўлга киритади.\n2009 йилда “Реал”дан таклиф тушади, бироқ Зокора яна эҳтиёткорона иш тутиб, “Севиля” жамоасига ўтади. 2010 йили жамоа билан Испания кубогида ғалаба қозонади. Испанияга келганидан сўнг Зокора анча ўз ўйинини йўқотиб қўяди, шундан сўнг у “Трабзонспор” клубига сотилади ва у ерда ирқчиликка дуч келади. Шундан сўнг Ҳиндистонга йўл олади ва у ердан Индонезияга ўтади.\nИсм-шарифи: Диего Форлан\nКлуб: “Мумбаи Сити” (Ҳиндистон)\n“Жаҳон чемпионати-2010” тўпурарининг вақти етиб келмаган, шекилли, ҳали фаолиятини тугатиш мақсади йўқ.


АҚШ Австралияда стратегик бомбардимончи самолётларни жойлаштиради\n08:15 / 16.05.2015\nАҚШ Мудофаа вазирининг Осиё-Тинч океани минтақаси хавфсизлик масалалари бўйича ёрдамчиси Дэвид Шир Пентагоннинг Австралияда стратегик бомбардимончи ва учувчисиз самолётларни жойлаштириш ҳақидаги режаларини маълум қилди. Бу ҳақда Foreign Policy нашри хабар берди.\nТовуш тезлигидан тез учадиган B-1B “Лансер” бомбардимончи самолётлари ва “Глобал Хок” оғир учувчисиз парвоз қурилмалари Австралияда мавжуд бўлган АҚШ денгиз қўшинлари корпусининг кучларини тўлдириши керак бўлади.\nНашрнинг таъкидлашича, АҚШ Хитойнинг ўсиб бораётган таъсирига қарши минтақада ўзининг ҳарбий жойлашувини кучайтиришни режалаштирмоқда.\nАҚШнинг қуруқликдаги контингенти Австралияда 2012 йилда жойлаштирилган ва унинг сони борган сари ошиб бормоқда. 2014 йилда Вашингтон ва Канберра ўртасида 25 йил муддатга биргаликда жойлашиш ва машғулотлар ўтказиш ҳақида келишув имзоланган эди. 2016 йилгача Австралияда 2500 нафар денгиз қўшинлари ҳарбийлари жойлаштирилиши мўлжалланмоқда.\nB-1B бомбардимончи самолётлари 1970-йилларда яратилган ва дастлаб ядровий жанговор қисмга эга AGM-69 SRAM аэробаллистик ракеталарини қўллаган ҳолда ядровий ушлаб туриш масалаларини бажариш учун мўлжалланган эди. SRAM ракеталари қуролланишдан олингандан кейин бу самолётларда турли турдаги эркин ҳолда тушувчи ракеталар қўлланмоқда ва бу самолётлар JASSM юқори аниқликдаги ноядровий қанотли ракетларини қўллай олади.\n2015 йилнинг апрелида аввал Жанговор авиацион кўмондонлик таркибида ҳарбий вазифаларни бажарган B-1B самолётларини АҚШ ядровий триадасининг ер усти ва авиацион қисмини назорат қилувчи глобал зарба бериш қўмондонлиги таркибига ўтказиш ҳақида қарор қабул қилинган эди. Бу ҳолат ядровий ва ноядровий кучларни бир раҳбарият остида бирлаштириб, стратегик ушлаб туришнинг самарадорлигини оширади, деб ҳисобланмоқда.


Сурияда ИШИД раҳбарларидан бири ўлдирилди\n16:35 / 03.07.2017\nСурияда Россия ва Сурия авиацияси ҳамкорлигида ўтказилган амалиёт давомида ИШИД етакчиларидан бири Лавдрим Мухаджери ўлдирилди, унинг ёнида бўлган 6 қўриқчиси ҳам ҳалок бўлган. Бу ҳақда pronews.gr хабар тарқатди.\nҚайд этилишича, Мухаджерининг ўлими ҳақидаги хабарлардан кейин Косово псевдодавлати инфратузилмалар вазири Луфти Зарку ва Качаникедаги диний уюшма раҳбари Флорим Незирай марҳумнинг оиласига ташриф буюриб, ҳамдардлик билдирган.\nОАВдаги маълумотларга кўра, Мухаджери ўз вақтида НАТОнинг Косоводаги миссияси ходими бўлиб ишлаганди.\nЛавдрим Мухаджери Сурияда Абу Абдулла ал-Косово тахаллуси билан фаолият юритган, у АҚШ Давлат департаменти томонидан 2014 йили террорчилар рўйхатига киритилганди.\nИШИД Лавдрим Мухаджери


Ҳайит куни нафл рўза тутса бўладими?\nСавол: Қайси кунлари нафл рўза тутиш макруҳ бўлади?\nЖавоб: Ашуро кунида (Муҳаррам ойининг ўнинчи куни) тўққизинчи ё ўн биринчи кунини қўшмай иккала ҳайит куни ва ташриқ кунлари (қурбон ҳайитидан кейинги уч кун), фақат жума куни, фақат шанба куни рўза тутиш макруҳ бўлади. Лекин кунора рўза тутишни одат қилиб олган кишилар учун у икки кунда нафл рўза тутиш макруҳ бўлмайди.\nПайғамбаримиз (соллаллоҳу алайҳи ва саллам): «Аллоҳ таолога энг севикли рўза Довуд (алайҳиссалом)нинг рўзасидир. Довуд (алайҳиссалом) бир кун рўза тутар, бир кун тутмас эдилар», деганлар (Имом Термизий ривояти).\nШунингдек, шак куни рўза тутиш ҳам макруҳдир.\n"Сўраган эдингиз" китоби асосида тайёрланди\n727 марта ўқилди\nДругие материалы в этой категории: « Қадр кечаси: энг буюк тун


Тошкентда «Матиз» ҳайдовчиси иккита туяни уриб кетган. Тармоқларда пайдо бўлган видео ИИВ томонидан изоҳлаб берилди Ўзбекистон янгиликлари\nТошкентда «Матиз» ҳайдовчиси иккита туяни уриб кетган. Тармоқларда пайдо бўлган видео ИИВ томонидан изоҳлаб берилди\n22 April 2020, 18:34\nЎзбекистон, Тошкент – Batafsil.uz ЯА. Жорий йилнинг 21 апрель куни ижтимоий тармоқларда “Тошкентда Матиз йўлда юрган туяни уриб учирворди. Туя жойида ўлди” сарлавҳали видео ИИВ томонидан изоҳлаб берилди. Бу ҳақида мухбиримиз хабар бермоқда.\nЎрганиш давомида аниқланишича, видеолавҳадаги ҳолат 2019 йил 11 июнь куни соат 23:45ларда Тошкент шаҳар, Бектемир туманида содир бўлган. Меъёрий ҳужжатларсиз ҳаракатланаётган “Матиз” ҳайдовчиси “Кока-кола” биноси ёнида битта туяни, ҳаракатни давом эттириб иккинчи туяни ҳам уриб юборган.\nУрилган биринчи туя жароҳат олган, иккинчиси эса ҳодиса жойида ўлган.\nИИВда мажуд маълумотларга кўра, туялар йўл ёқасида боғлаб қўйилган бўлган. Бироқ, улар ипни узиб йўлга чиқишган ва “Матиз” ғилдираклари остида қолишган.\n7 январь куни Бектемир тумани маъмурий суди томонидан мазкур иш бўйича тегишли қарор қабул қилинган. “Матиз” ҳайдовчиси БҲМнинг 5 баравари, туялар эгаси БҲМнинг 1,2 баравари миқдорида жаримага тортилган.


Муснад китобидан ҳадислар (248-ҳадис)\nCategory: Бир ҳадис шарҳи\nCreated on 27 June 2018\tHits: 1666\n“Қиёмат арафасида фитналар авжга чиқади. Фитналар гўёки, зулмат кечанинг парчасидек бўлади. Ўшанда киши мўмин бўлиб тонг оттирадида, кофир бўлиб кечлатади ва мўмин бўлиб кечлатиб, кофир бўлиб тонг оттиради. (Диндаги) улушларини дунёнинг озгина молига” ёки “дунё матосига сотиб юборади”, – дедилар”.\nҲасан айтади: “Дарҳақиқат, Ўзидан бошқа илоҳ йўқ бўлган Аллоҳга қасам, биз уларни кўрдик, суратлари бинойидек, лекин, ақллари йўқ, жисмлари бору мақсадлари йўқ, таъмагир парвона ва пашшалардек, эртаю-кеч икки дирҳам илинжида юрурлар. Улардан бири динини бир эчки баҳосига сотиб юборади”. (Марфуъ ҳадис)\nАбдуллоҳ ибн Муборак. Муснад китоби.


1-cавол: Тарқатма материал.\nҚаршингиздаги тасвирларни максимал қисқаликда ифодалаб беринг.\nЖАВОБ: “А” ҳарфи.\nИзоҳ: Миср иероглифида буқа боши “А” ҳарфини англатган. Мушт имо-ишоралар тилида “А”ни билдиради. 3-расмдаги тасвир эса денгизда “А” ҳарфини коди ҳисобланади. Охирги тўртинчи тасвир финикия алифбосида Алефни, яъни “А” ҳарфини англатган. Ўйинимизни биринчи саволини “А” ҳарфи билан бошлашга қарор қилдик.\n2-савол: Савол жуда қисқа. Бразилиянинг Буизос шахрида қайси француз актрисасига ҳайкал ўрнатилган.\nЖАВОБ: Брижит Бордо.\nИзоҳ: Алфавитни давом этирган ҳолда иккинчи саволимизни жавоби “Б” ҳарфидан бўлганини мақсадга мувофиқ бўлади деб ҳисобладик. Уни Устига Мамлакат ва шаҳарларнинг “Б” ҳарфидан бошланиши Бриджит Бордога кичик бир шаъма эди.\n3-савол: Ушбу саволга максимал аниқликдаги жавобгина қабул қилинади. Ҳиндлар шахматда бу фигурани турган жойидан бир қадам олдинга ва диоганал бўйича тўртта тарафга бир қадамдан юргизишган. Савол бу қайси шахмат фигураси ва нима учун шундай ҳаракатлантиришган?\nЖАВОБ: Фил. Бу юриш филни тўртта оёғини ва хартумини ифодалар экан. (Шахмат доскасида учинчи катакда фил туради. Саволимиз ҳам учинчи)\n4-савол: “Обител зла - 4: “Ўлимдан кейинги ҳаёт” фильмида бош қахрамон Элис Аляскадан қайтаркан ўзининг кичик самалёти билан зомбиларга тўлиб кетган Лос-Анжелес шаҳридаги бир муассаса биносини томига қўнади. Бинода беш олтита киши жон сақлаётган эди. Ушбу бино атрофи зомбилар билан ўраб олинган бўлиб у ердан чиқиб кетишнинг иложи йўқ бўлган. Фильмда бир персонаж Элис ва бошқаларга ушбу бинодан чиқиб кетиш йўли борлигини айтади. Савол: Агар сиз Элис қандай муассаса томига қўнганини билган бўлсангиз, ушбу бинодан чиқиб кетиш йўлини айтган персонаж қайси роли билан машҳурликка эришганини топинг.\nЖАВОБ: Майкл Сколфилд\nИзоҳ: Элис қамоқхонани томига қўнган. Уэнтуорт Миллер эса “Побег из тюрми” телесериалида қамоқхоналардан қочишни режалаштирадиган Майкл Сколфилд роли билан машҳур. Буни қарангки, “Обител зла-4”да ҳам у бу иш билан шуғулланишга уриниб кўрган.\n5-савол: Унинг энг қадимгиси Тутанхамонни тобутидан топилган. Ўрта асрларда У муайян бир ижтимоий функцияни ҳам бажарган. Франция қироли Генрих IV даврида УНИ ташланиши натижасида 12 минггача дворян ҳаётдан кўз юмган. Савол УНИ топинг.\nИзоҳ: Генрих IV даврида дворянлар орасида дуэльга чиқиш модага кирган. “Қўлқопни ташлаш” ибораси эса дуэльга чақириш маъносини англатади.\n6-савол: (бошловчига эслатма: қорайтирилган сўзларга алоҳида урғу бериб ўқиш керак)\nБерунийнинг ёзишича, ҳиндларни жанубий шаҳарларида хурмо ва наржилга ўхшаган бўйи узун дарахтлар ўсар экан. Мамлакатнинг ўрта ва шимолий қисмида эса тўз номли дарахт ўсишини ёзиб қолдирган. Савол нима учун Беруний бу дарахтларни ўзининг қўлёзмаларига киритган?\nЖАВОБ: Чунки бу дарахт хом ашёси мос равишда ўз ҳудудларида ёзув воситаси – яъни қоғоз вазифасини бажарган экан.\nИзоҳ: Саволда ҳам уч маротаба ёзув билан боғлиқ сўзлар ишлатилди.\n7-савол: Тарқатма материал.\nҚаршингиздаги расм Ўлик денгизининг жануби-ғарбий қирғоғида жойлашган тоғда суратга олинган. Фотосурат марказида аччиқ тошдан ташкил топган қоячани кўриб турибсиз. Савол, ушбу қоячани иккита сўз билан ёзиб беринг.\nЖАВОБ: Лут Алайҳиссаломнинг хотини.\nИзоҳ: Лут қавми тўғрисидаги афсонадан хабарингиз бўлса керак.\n8-савол: У 1919 йили 10 февраль куни Алясканинг Ном шаҳрида дунёга келган. Бир неча йил шаҳарга озиқ-овқат олиб келиш билан шуғулланган. Ҳаётининг сўнгги дамларини Кливлендда ўтказди. Нью-Йоркда унга ўрнатилган ҳайкал тагида учта сўз бўлиб, улардан бири “чидамлилик” сўзидир. Савол: уни топинг.\nИзоҳ: 1925 йили Ном шаҳрида дифтерия эпидемияси тарқалганда Балто қўшни шаҳардан антиокцин олиб келиб, бир қанча одамларнинг жонини сақлаб қолишга ёрдам берганлиги сизларга маълум (ҳайкал тагидаги чидамлилик, садоқат, ақл сўзлари битилган).\n9-савол: Бу шаҳарга 1899 йили олтин изловчилар томонидан асос солинган. Иккинчи жаҳон уруши пайтида Америка самолётларини СССРга етказиб берилишида ушбу шаҳар орқали ўтган авиатрассадан фойдаланилган. Ҳозирги кунда ушбу шаҳар НОМи дунёга ҳар йили ўтказиладиган пойга билан танилган. Ёрдам сифатида шуни айтишимиз мумкинки, бу пойга Анкоридж шаҳри яқинидан бошланади. Савол: биз сиздан бу пойга қандай пойга деб сўрамаймиз, сиз бизга гап кетаётган шаҳар НОМини ёзиб беринг.\nИзоҳ: Айдитарод деб ном олган итлар пойгаси Анкоридж шаҳридан бошланиб, Ном шаҳрида тугайди. Сезган бўлсангиз керак, бу пойга Балто юрган маршрут бўйича ўтказилади. Олдинги саволда Балтони Ном шаҳрида туғилганлигини ҳам айтиб ўтган эдик.\n10-савол: Ден Брауннинг “Да Винчи сири” асарида ёзилишича, Эйфил минораси Франция учун унчалик ҳам мос келавермас экан. Бунга аргумент сифатида рамзлар бўйича мутахассислар иккита атоқли отни мисол келтиришади. Савол ушбу атоқли отларни ёзиб беринг.\nЖАВОБ: Пипин ва Напалеон. (Пипин Пакана ва Напалеон Бонапарт жавоблари ҳам қабул қилинади)\n11-савол: Футбол бўйича 2012 йилги Европа чемпионатида Англия қуйидаги шиор билан иштирок этди. “Битта кубок, иккита мамлакат, учта ....”. Савол: учта нима?\nИзоҳ: Англия Гербида учта шерни тасвирини кўриш мумкин.\n12-савол: Диққат қилинг саволда ўзгариш бор. ТЕРМИНАТОР ноқонуний йўл билан олиб келинган яширинча товар. ТЕРМИНАТОР таърифланганда керосин, зулук ва ярим йил сўзлари ишлатилган. Нархи 3 сўм 12 тийин. Савол: ТЕРМИНАТОР сўзини қайси сўз билан алмаштирдик?\nИзоҳ: “12 стул” асарида “Титаник” номли бўёқ шундай таърифланган: “иссиқ-совуқ сув ҳам, совун кўпигиям, керосин ҳам кор қилмайди. Зулукдай қора. Бир шишаси ярим йилга етади. Нархи 3 сўм 12 тийин”. “Титаник” фильми режиссёри Жеймс Кэмерон “Терминатор” номли фильмни ҳам суратга олганидан хабарингиз бор.\n13-савол: Бразилиянинг майда чақалари - сентавосининг аверс қисмида жанубий хоч юлдузи тасвирланган. Реверс қисмларидаги тасвирлар эса номиналига қараб ўзгариб боради. 50 сентаволик тангада Бразилиянинг собиқ ташқи ишлар вазири Жозе Марии да Силвы Параньюс Жуниора тасвирланган. 25 сентаволик тангада эса Бразилиянинг биринчи президенти фельдмаршал Мануэла Деодору да Фонсека тасвирланган. Шунингдек 10 сентаволигида император Педру I, 5 сентаволик тангада Бразилия мустақиллиги учун курашган Жуакина да Силвы Шавьерани тасвирини кўриш мумкин. Савол: 1 сентаволик тангада ким тасвирланганлигини топинг!\nЖАВОБ: Педро Кабрал Изоҳ: Бразилияни айнан Кабрал очган.\n14-савол: Тарқатма материал. (Бошловчи шеърни ўқимаслиги шарт)\nТуёқлари, ёллари оппоқ,\nОқ либосда чавандозлари –\nАннанинг сонсиз лашкари.\nҲумоюн Акбаров қаламига мансуб ушбу шеърнинг битта жойида 3 та ҳарф ташлаб кетилган. Ушбу 3 та ҳарфни ёзиб беринг.\nИзоҳ: Муқанна қўзғалони “оқ кийимлилар” қўзғалони номи билан машҳур. Шеър номи “Муқанна ҳаёли” деб номланган.\nМУҚаннанинг сонсиз лашкари.\n15-савол: Маркиз де Саднинг ҳикояларидан бирида бир персонаж шундай дейди: “Агар хонада пашша бўлмаслигини хоҳласанг, унда хонадан шакарни чиқариб ташла”. Ҳикоя қаҳрамони бу билан жамиятдаги қандай салбий ҳолатни йўқотиш йўлини тушунтирмоқчи бўлганлигини максимал аниқликда ёзиб беринг.\nЖАВОБ: Мамлакатда гадойликка қарши кураш (Францияда гадойларни йўқотиш)\nИзоҳ: Персонаж ўз фикрини қуйидагича тушунтиради. Гадойларга қанчалик кўп садақа берсанг, уларнинг сони кўпайиб боради. Уларни йўқотишнинг энг самарали усули уларга садақа бермасликдир.\n16-савол: “Обител зла” мавзусини давом эттирамиз. Пол Андерсоннинг “Обитель зла” фильмида “Алиса мўжизалар мамлакатида” ва “Алиса кўзгу ортида” эртакларига шама қилинган ҳолатларни кўриш мумкин. Масалан, императорнинг исми Қизил Қиролича, вирус “Т” тажрибалари оқ қуён устида ўтказилади, пресс-папье “Алиса кўзгу ортида” ва ҳакозо. Савол, фильмда эртакка нисбатан қўлланилган асосий шамани топинг.\nЖАВОБ: Бош қахрамон исмининг Элис эканлиги.\nИзоҳ: Биринчи турни 4-саволида Элис ҳақида сизга айтиб ўтгандик.\n17-савол: (Савол бошқа савол билан алмаштирилди)\nМашҳур испан рассоми Салвадор Дали Франко ҳокимият тепасига келгач АҚШга кетишга мажбур бўлган. Кейинчалик қадрдон юрти Каталонияга қайтиб келади. Умрининг охирларида бир касалликка чалиниб ижод қилишдан тўхтаган. Савол: ушбу касалликни битта сўз билан ифодаланг!\nИзоҳ: Ранг ажрата олмасдан ҳам расм чизиш мумкин, аммо қалтираган бармоқлар билан расм чизиш амри маҳол. Паркинсон касаллигининг асосий белгиларидан бири бош ва кўрсаткич бармоқларнинг қалтираши ҳисобланади.\n18-савол: Тарқатма материал.\nМутахассислар фикрича уларни қариндошларидан фарқ қилишига сабаб айрим пигментларни етишмаслиги экан. Бундан ташқари кўзларининг мовийлиги билан ҳам фарқланади. Савол: Уни иккита сўз билан ифодаланг.\nЖАВОБ: Оқ йўлбарс.\nИзоҳ: Қаршингизда 2012 йили Шахназаров томонидан суръатга олинган “Оқ йўлбарс” номли фильмдан олинган лавҳа. Унда немисларнинг “Оқ йўлбарс” лақабли танки кўрсатилган.\n19-савол: Франклин ўз бизнесидан ташқари пойгачи отларга жуда қизиққанди. Теннеси штатидан ер сотиб олиб 30 та отхона, пойга учун трек, ҳайвонлар учун кўргазма майдони ташкил қилган. Ўлимидан кейин бўлса ҳам 1940 йилда унинг хўжалигидан Gallahadion (Галлаҳейдон) лақабли от “Кентукки Дерби” пойгасида ғалабага эришди. Савол, Франклиннинг энг машҳур брендини топинг.\nИзоҳ: Франклин Марс ўзининг машҳур бренди “Сникерс” шоколодига севимли отини номини берган.\n20-савол: Қадимги ҳиндлар тиллани расо дейишган. Савол: Ҳиндларда Расояна деб аталган фанни биз қандай атаймиз?\nИзоҳ: Алкимёгарлар ҳар қандай буюмдан тиллани яратишга уринишлари бизга сир эмас.\n21-савол: Википедияга кўра, тахминан 1170 йилларда Гильермо оиласида “яхши ўғил дунёга келади”. Савол, ушбу ўғилнинг исмини ёзиб беринг.\nЖАВОБ: Леанардо (Леанардо Пизанский ёки Фибоначчи жавоблари ҳам қабул қилинади)\nИзоҳ: Фибоначчи – версияларга кўра Figlio Buono Nato Ci ўзбекчада - “яхши ўғил дунёга келди” деган маънони англатадиган иборадан келиб чиққан экан. (Дарвоқе Фибоначчи тўғрисидаги савол Фибоначчи рақамларидан бирида ўйналяпти)\n22-савол: Сиёсатчилардан бири томонидан айтилиб, бироз ўзгартирилган цитатага диққат қилинг. “...Ҳаттоки улар ёввойи, шавқатсиз, ваҳший, фанат бўлишларига қарамасдан, биз дунё раҳбарлари сифатида, умумбашарий эзгулик учун, эскисигаям янгисигаям тегмаймиз”. Савол, эскиси ва янгисини топинг.\nЖАВОБ: Киото, Токио.\nИзоҳ: ушбу цитата Гарри Трумен Японияга атом бомба ташлашдан олдин сўзлаган нутқидан олинган.\n23-савол: Спортдиалог.ру сайтидага мақолалардан бирида нима учун америкаликлар европача футболни севмасликлари ҳақида ярим ҳазил ярим чин 5 та сабаб кўрсатилган. Биринчиси - америкаликлар бирорта ҳам ашулани билмаслиги, иккинчиси - футбол америкада оналар спорти эканлиги, учинчиси - футболда ривожланиш учун имконият бўлганлиги-ю, лекин уни қўлдан чиқарганлиги, тўртинчиси - америкада спортдаги безориликнинг йўқлиги сабаб қилиб кўрсатилган. Савол: мақолада келтирилган бешинчи сабабни топинг!\nЖАВОБ: Америкаликларнинг футбол ўйнашни билмасликлари.\n24-савол: Тарқатма материал.\nҚаршингизда 2009 йили суратга олинган фильмнинг постерини кўриб турибсиз. Савол ушбу фильмнинг оргинал номини топинг!\nИзоҳ: Игор Волошиннинг автобиогрофик кинофильми “Я” деб номланган. Постер марказида Я ҳарфини кўришингиз мумкин. Бугунги ўйинимизни “А” ҳарфи билан бошлагандик, “Я” ҳарфи билан тугатамиз.


Боғчалар қачон ишга тушади? | Ўзбекистон Халқ демократик партияси\nБоғчалар қачон ишга тушади?\n2019-10-24 12:10:58 5024\nЎзбекистон ХДП Пискент туман кенгашининг ҳаракат дастури асосида 2019 йил 4-чорагида Президентимизнинг 2016 йил 29 декабрдаги 2017-2021 йилларда мактабгача таълим тизимини янада такомиллаштириш чора-тадбирлари тўғрисидаги қарорининг тумандаги ижросини ўрганилди. Халқ депутатлари туман кенгашидаги Ўзбекистон ХДП гуруҳи аъзолари ҳудуддаги қатор МТМда бўлди. Ишчи гуруҳ раиси этиб, Ижтимоий маданий масалалар бўйича доимий комиссия раиси, туман Кенгаши депутати Р.Эргашева тайинланди.\nАввалроқ мазкур масала юзасидан туман ҳокимининг қурилиш бўйича ўринбосари С.Исақулов, МТМ туман раҳбари Г.Эрназарова, ёшлар масалалари бўйича ҳоким ўринбосари И.Раимқуловага депутатлик сўрови билан мурожаат қилинган. Туман кенгашига фуқаролардан бўлган мурожаатлар асосида вазият ўрганилди.\nСаидобод МФЙ ҳудудидаги 19-мактабгача таълим муассасасида янги 200 ўринли боғча қурилиши олиб борилмоқда. Ҳозирга қадар 65 фоиз иш бажарилган. Ушбу жараёнга 42 нафар ишчи жалб қилинган. Муассаса 8 декабрга битказиб берилиши режалаштирилган. Қурилиш жадаллик билан олиб борилмоқда.\n“Файзиобод” МФЙдаги 120 ўринга мўлжалланган янги боғча ҳақида бундай, деб бўлмайди. Тез орада ишга туширилиши режалаштирилган муассасада қурилиш 50 фоизга ҳам етказилмаган. “Мустақиллик” МФЙдаги 150 болани қамраб олишга мўлжалланган мактабгача таълим муассасасида ҳам қурилиш бошланган. Бироқ натижада 46 фоизни кўрсатмоқда. “Дўстлик” маҳалласида маблағ йўқлиги сабали тўхтаб иши тўхтатилан болалар боғчасининг ҳолати бошқаларданда паст кўрсаткичда. 120 нафар қора кўз кутиб турган иншоотнинг атиги 20 фоизи қуриб битказилган холос.\nДепутатларнинг кейинги манзили “Майлобод” маҳалласи бўлди. У ердаги 90 ўринли 4 мактабгача таълим муассасасида 2018 йилнинг сентябрь ойида таъмирлаш ишлари бошланган. Боғча болалари ўтган давр давомида тумандаги 6 МТМнинг қўшимча хоналарига қатнамоқда. Вақтинчалик бориб туриши керак бўлган ҳолатда, бир йилдан ошибдики, таъмирлаш ниҳоясига етказилмаган. Ота-оналарнинг мурожаатлари асосида ҳолат ўрганилиб, қурилиш ишлари учун маблағ ажратилди. Бугунги кунда иш олиб борилмоқда.\n3 МТМ тумандаги Холқиберди МФЙ худудида жойлашган. Муассаса 120 ўринга мўлжалланган. Айни пайтда қурилиш ишлари 91 фоизга етказилган. Қолан қисми маблағ етмагани сабабли тўхтаб турибди. Мазкур ҳолат ҳам ишчи гуруҳи аъзоларининг эътиборидан четда қолмади.\nДепутатлар ҳар бир камчилик, бажарилмаган ишлар сабаби атрофлича ўрганди. Масалани партия гуруҳи ва доимий комиссия йиғилишларида муҳокама қилиш, шунингдек, сессияга олиб чиқишга келишиб олинди.


«Билайн»га эгалик қилувчи компания манзили Бермуд оролларидан Буюк Британияга кўчирилади – Kommers.uz\nБизнес\t12:44 | 4.2.22\n«Билайн»га эгалик қилувчи компания манзили Бермуд оролларидан Буюк Британияга кўчирилади\nҲолдингнинг энг йирик активи — Россиянинг «Вымпелком» компанияси.\n«Вымпелком» операторига («Билайн» бренди) эгалик қилувчи Veon ўзининг бош ҳолдинг компаниясини Бермуд оролларидан Буюк Британияга кўчиришни режалаштирмоқда. Бу ҳақда ҳолдинг матбуот хизмати хабар берди.\nVeon Буюк Британияда бош компанияга айланадиган янги масъулияти чекланган жамиятни ташкил этиш ниятида.\n«Рўйхатга олишнинг Бермуд оролларидан Буюк Британияга ўтказилиши компанияни юқори корпоратив бошқарув стандартлари ва кучли ва шаффоф қонунчилик базасига эга юрисдикцияга жойлаштиради», дейилади пресс-релизда.\nШтаб-квартираси Амстердамда жойлашган Veon, ўзгариш компанияга кўплаб бозорларда қаттиқ тартиб-қоидалар шароитида керакли мослашувчанликни беради, деб ҳисоблайди.\nVeon ушбу ўзгариш натижасида ҳеч қандай салбий солиқ оқибатлари бўлмаслигига ишончи комил. Veon’нинг оддий акциялари ва ADR’лари Буюк Британиянинг янги бош компаниясига 1:1 ҳисобида алмаштирилади.\nVeon ҳолдинги Россия ва Украина, шунингдек, Покистон, Жазоир, Қозоғистон, Ўзбекистон, Бангладеш, Қирғизистон, Арманистон ва Грузиядаги алоқа хизматларини кўрсатувчи операторларни бирлаштиради.\nҲолдингнинг энг йирик активи — Россиянинг «Вымпелком» компанияси («Билайн» брендига эгалик қилади). Veon’нинг энг йирик акциядори Михаил Фридманнинг Alfa Group ва ҳамкорлари таркибига кирувчи LetterOne бўлиб, у 56,2 фоиз акцияларга эгалик қилади.


ХОРИЖГА БИОМЕТРИК ПАСПОРТ БИЛАН ЧИҚИЛАДИ - Ўзбекистон овози газетаси\nЎзбекистон фуқаролари учун бу тартиб 1 июлдан бошлаб кучга киради\nЎзбекистон Республикаси фуқаролик паспортининг халқаро меъёрларга тўлиқ жавоб бера оладиган шаклда бўлиши борасида қатор ишлар амалга оширилаётганидан хабарингиз бор. Ўзбекистон Республикаси Вазирлар Маҳкамасининг 2014 йил 6 февралдаги «Ўзбекистон Республикаси фуқароларининг чет элга чиқиши тартибини такомиллаштириш чора-тадбирлари тўғрисида»ги қарори бу ишларнинг мантиқий давоми ҳисобланади.\nҚарорнинг мазмун-моҳиятини аҳолига кенгроқ тушунтириш мақсадида Ўзбекистон Республикаси Ички ишлар вазирлиги хорижга чиқиш, келиш ва фуқароликни расмийлаштириш бошқармаси бошлиғининг ўринбосари Улуғбек ТОШХЎЖАЕВга мурожаат қилдик.\n— Замонавий халқаро стандартлар ва талабларни ҳисобга олган ҳолда республикамиз паспорт тизими янада такомиллаштирилди, — дейди у. — Халқаро ўтказиб юбориш чегара пунктларида Ўзбекистон Республикаси фуқароларининг паспорт назоратидан ўтиш тартиб-қоидаси соддалаштирилди. Энг муҳими, уларнинг ҳуқуқ ва эркинликларини самарали ҳимоя қилинишини таъминлаш мақсадида 2014 йил 1 июлдан бошлаб Ўзбекистон Республикаси фуқароларининг чет элга чиқиши фақат биометрик паспорт асосида амалга оширилади. Ҳаво ва темир йўл транспортида чет элга чиқувчи республикамиз фуқароларига авиа, темир йўл чипталарини расмийлаштириш, сотиш фақатгина биометрик паспортлар асосида амалга оширилиши белгиланди.\nУшбу қарор Ўзбекистон Республикаси ИИВ Хорижга чиқиш, келиш ва фуқароликни расмийлаштириш бошқармаси ва унинг жойлардаги бўлинмалари зиммасига бир қатор вазифаларни юклайди. Бу борада барча шарт-шароитлар яратилган. Республикамизнинг шаҳар, туманларида биометрик маълумотларни йиғиш пунктлари ташкил этилган бўлиб, улар керакли қурилмалар билан жиҳозланган. Биометрик паспорт олиш истагини билдириб, мурожаат қилган фуқароларга биометрик паспортлар ўз вақтида расмийлаштириб берилишида муаммолар бўлмайди.\nКўпчиликни мамлакатимиз ҳудудий йўналишлари бўйича авиа, темир йўл чипталарини расмийлаштириш ва сотиш ҳам биометрик паспортлар асосида амалга ошириладими, деган савол қизиқтириши табиий. Ўзбекистон Республикаси ҳудудида ҳаракатланиш учун биометрик бўлмаган паспортларнинг 2015 йил 31 декабрга қадар ҳақиқийлиги белгиланган. Демак, мамлакатимиз ҳудудидаги авиа, темир йўл чипталарини расмийлаштириш ва сотиб олиш амалдаги паспорт билан 2015 йил 31 декабрга қадар мумкинлигини унутмаслик керак.


Президентимиз таклифи натижасида шифо маскани қайтадан чирой очди | Ўзбекистон "Адолат" социал-демократик партияси\nПрезидентимиз таклифи натижасида шифо маскани қайтадан чирой очди\n20 Январь, 16:21 • Андижон вилояти, Янгиликлар • 175 марта кўрилди • Комментариев к записи Президентимиз таклифи натижасида шифо маскани қайтадан чирой очди нет\nМамлакатимиз Президентининг ўтган йилнинг ёзида Андижонга қилган ташрифи давомида берган топшириқлари асосида 2017-2019 йилларда Андижон давлат тиббиёт институти клиникасини реконструкция қилиш режалаштирилган эди. Мазкур шифохонанинг жарроҳлик бўлимлари капитал таъмирдан сўнг фойдаланишга топширилди.\nТантанада иштирок этган Ўзбекистон Республикаси Олий Мажлиси Сенати аъзоси, Андижон вилояти ҳокими Шуҳратбек Абдураҳмонов соғлиқни сақлаш соҳасида амалга оширилаётган кенг кўламли саъй-ҳаракатларга тўхталди. Халқни рози қилишдек хайрли ишда шифокорларнинг ўрни беқиёслигини таъкидлади.\nУч қаватли корпусда жойлашган 1-, 2-, 3-жарроҳлик бўлимларининг ҳар бири 40 ўринга мўлжалланган. Бу ерда ўтган йили 10 мингдан ортиқ тиббий операция бажарилди. Шу жумладан, юқори малака талаб этадиган юракда очиқ ва ёпиқ жарроҳлик амалиётлари, қорин деворини кесмасдан лапроскопик усулда операциялар қилинди.\nМультспиралли компьютер томограф ташхис қўйиш ва даволашда юқори самара берадиган энг замонавий ускунадир. Унинг ёрдамида тадқиқ этилаётган аъзо 3 D реконструкция услубидаги тасвирни беради.\nКези келганда айтиш жоизки, 1971 йилда қурилган клиника республикамизнинг энг йирик шифохоналаридан бири бўлиб, 665 ўринга мўлжалланган. 13 та блок, 20 та даволаш ва 15 та ёрдамчи диагностика бўлимлардан иборат. Ташкил этилганидан буён янгиланмаган бу йирик шифо маскани Президентимиз ташаббуси билан 2019 йилга қадар бос-қичма-босқич капитал реконструкция қилинади.\n– Янгиланган бўлимларга шу давр мобайнида 3 миллион 154 минг долларлик энг замонавий тиббий ускуналар келтирилиши режалаштирилган, – дейди клиника бош шифокори Баҳодир Раҳмонов. – Бу эса беморларни даволаш самарадорлигини оширади.\nПрезидентимиз таклифи натижасида шифо маскани қайтадан чирой очди was last modified: Январь 20th, 2018 by matbuot\n« Қонун ижодкорлиги ва коррупция келиб чиқишининг олдини олиш Мақсадимиз халқ фаровонлиги »


2016 йил йўқотишлари - Darakchi\n2016 йил йўқотишлари\nЖАМИЯТ 03.01.2017, 11:05\nТеглар: 2016 йил\n“Туғилиш – бу ўлим сари ташланган биринчи қадам” деб бежиз айтмаган машойихлар. Фақат умрни ҳар ким ҳар хил ўтказади. Кимдир фақат ўзи учун яшаб, бу ҳаётни изсиз тарк этиб кетади, яна кимдир улуғ ишлари, унутилмас сўзлари, баракали ижоди ила ўзидан эзгу ном қолдириб кетади. Ўтаётган йилда ҳам халқимизнинг кўплаб буюк фарзандлари, фан, маданият, санъат ва адабиётимизнинг бир қатор улуғ дарғалари сафимизни тарк этишди.\n2016 йилнинг 13 февраль куни Ўзбекистон халқ артисти Ўлмас Саиджонов вафот этди.\n1951 йилда Қашқадарё вилоятининг Китоб тумани, Туябоши қишлоғида таваллуд топган Ўлмас Саиджонов 2016 йилнинг 10 январь куни қутлуғ 65 ёшни қаршилаган эди.\n1972 йилда “Марҳабо талантлар” кўрик танловида ғолиб бўлган Ўлмас Саиджонов таниқли ҳофиз Комилжон Отаниёзовдан таҳсил олган.\nЎзбек миллий мумтоз мусиқасига катта ҳисса қўшган санъаткор узоқ йиллар давомида Ўзбек давлат филармониясида фаолият юритди. Ўзбекистон бадиий жамоалар ижодий бирлашмаси бош директори лавозимида ишлаган.\n7 апрель санъаткорлар оиласи – Қосимовлар хонадони учун оғир жудолик юз берди. Шу куни тонгда ўз касбининг устаси, устозода актёр, Ўзбекистонда хизмат кўрсатган артист Бахтиёр Қосимов оламдан ўтди.\nБахтиёр Қосимов 1953 йилнинг март ойида Қўқонда таваллуд топган. Унинг санъат оламига қадам қўйиши шунчаки ҳавас ё тасодиф эмасди. Отаси ҳозирги Ўзбек Миллий академик драма театрининг етакчи актёри Неъмат Қосимов эди.\n1988 йили Ўзбекистонда хизмат кўрсатган артист унвони билан тақдирланган.\n1989 йилда Ҳамза номидаги Давлат мукофоти лауреати бўлган. Театр тарихида энг ёш актёр сифатида бу мукофотга лойиқ топилган бу – Бахтиёр Қосимов.\n27 апрель Ўзбекистон халқ артисти Санъат Девонов 84 ёшида оламдан ўтди.\nЎзбек театр ва кино санъатида ўчмас из қолдирган актёр Санъат Девонов 1932 йилнинг 9 май куни Хоразмда таваллуд топган эди.\nСанъат Девоновга театр саҳнасида ва кинода йирик қаҳрамонлар образини гавдалантириш насиб этади. У "Гамлет"да Гамлет, "Навоий"да Алишер Навоий, "Тоҳир ва Зуҳра"да Тоҳир ролини ижро этди. Айниқса, “Мафтунингман” фильмидаги Шариф образи унга катта шуҳрат олиб келганди.\n30 май куни Ўзбекистон Қаҳрамони, Халқ шоири Эркин Воҳидовнниг юраги уришдан тўхтади.\nЭркин Воҳидов 1936 йил 28 декабрь куни Фарғона вилоятининг Олтиариқ туманида таваллуд топган.\n25 октябрь куни Ўзбекистонда хизмат кўрсатган артист, таниқли режиссёр Мелис Абзалов Швециянинг Стокгольм шаҳрида вафот этди.\nМелис Абзалов 1938 йил 18 ноябрда Янгийўлда таваллуд топган.\nАбзалов актёр сифатида Абдулла («Еттинчи ўқ»), Оллоёрбой («Инсон қушлар ортидан боради»), Эшон Зайнулло («Қўқон воқеаси»), Қорашоҳ («Арслоннинг саргузаштлари») ва бошқа образларни яратган. Режиссёр сифатида «Чинор остидаги дуэл», «Суюнчи», «Келинлар қўзғолони», «Армон», «Майсаранинг иши», «Кўзларим йўлингда», «Ўтган кунлар», «Чимилдиқ» каби бетакрор фильмларни суратга олган.\n5 ноябрь куни Ўзбекистон Қаҳрамони, Халқ шоири, давлат ва жамоат арбоби, мамлакат мадҳияси муаллифи Абдулла Орипов АҚШнинг Хьюстон шаҳрида 76 ёшида вафот этди.\n1976 йилдан 1982 йилгача Ўзбекистон Ёзувчилар уюшмасида адабий маслаҳатчи, бўлим котиби (1982−1983), «Гулхан» журнали бош муҳаррири (1983−1985), 1985 йилдан — Ўзбекистон Ёзувчилар уюшмаси котиби, 1996 йилдан 2009 йилгача раис вазифасида фаолият кўрсатди.\nАбдулла Ориповнинг илк тўплами «Митти юлдуз» 1965 йили чоп этилган. Кейин шоирнинг «Кўзларим йўлингда» (1967), «Онажон» (1969), «Руҳим» (1971), «Ўзбекистон», «Қасида» (1972), «Хотирот» (1974), «Юртим шамоли» (1974), «Ҳайрат» (1979), «Нажот қалъаси» (1981), «Йиллар армони» (1983) шеърий тўпламлари босилиб чиққан.\nШоир Дантенинг «Илоҳий комедия"си, Некрасов, Шевченко, Кулиев ва кўплаб муаллифларнинг асарларини ўзбек тилига таржима қилганди.\n19 ноябрь куни Ўзбекистон халқ Ҳофизи, “Дўстлик” ордени соҳиби Исмоилжон Ваҳобов оламдан ўтди.\nИсмоилжон Ваҳобов 1949 йил 19 январда Андижон вилоятининг Чинобод шаҳарчасида таваллуд топган. 1967 йилда Тошкент Давлат Консерваториясига ўқишга кириб, 1975 йилда y укаси Исроилжон билан биргаликда Юнус Ражабий номидаги мақомчилар ансамблида ишлай бошлади. У жўровозликда, мумтоз мақомлар, замонавий қўшиқлар, шарқ халқларининг ижро намуналарини куйлади.\nЎзбекистонда 30 мартдан барча аэропортлар ёпилади ва авиақатновлар бутунлай тўхтатилади\n«Ўзбекинвест» экспорт-импорт миллий суғурта компаниясида 2016 йилда амалга оширилган ишлар ва келгусидаги вазифаларга бағишланган йиғилиш бўлиб ўтди.Компания 2016 йилдаги инвестиция дастурига киритилган тўқсонга яқин лойиҳага...\n2016 Йил фожиаси: “Сизни асло унутмайди Ўзбекистон!”\nЎтаётган йилда мамлакатимиз мустақиллигини мустаҳкамлашда, унинг халқаро миқёсдаги нуфузини оширишда, иқтисодий ва ижтимоий жиҳатдан ривожлантириш борасида қўлга киритилган ютуқларни ҳеч ким инкор этолмайди. Аммо, бу...\nТобора якунига етиб бораётган 2016 йил кўпчилик санъаткорлар учун ижод борасида сермаҳсул бўлди. Айрим ижодкорлар шахсий ҳаётида ҳам туб бурилиш ясай олди. Тўйлар мавсуми ўтган...\nТадбиркорлар ва ишбилармонлар ҳаракати – Ўзбекистон Либерал-демократик партиясидан Ўзбекистон Республикаси Президентлигига номзод Шавкат Мирзиёев 10 ноябрь куни Қорақалпоғистон Республикаси сайловчилари билан учрашди. Учрашувни ЎзЛиДеПнинг Қорақалпоғистон...


Янги Samsung Galaxy C7 Pro смартфони сурати тарқалди\n18:55 / 14.12.2016\nSamsung компанияси 2017 йилнинг бошида янги Galaxy C Pro смартфонларини тақдим этишни режалаштирмоқда. “Ўртача” модель бўлган Galaxy C7 Pro’нинг суратлари тармоқда пайдо бўлди, деб хабар берди GSMArena.\nSamsung Galaxy C7 Pro компания ассортиментида ўртача хусусиятга эга бўлган модель ўрнини эгаллаши кутилмоқда. У афтидан январда тақдим этилади. Нархлар борасидаги маълумотлар ҳам ҳозирча ошкор этилмаган.\nХабарларга кўра, Galaxy C7 Pro 5,7 дюймли, Full HD экранига эга бўлиб, оператив хотираси 4 ГБ’ни ташкил қилади. Ускунанинг асосий камераси – 16 МП, доимий хотираси эса 64 ГБ’га тенг бўлиши кутилмоқда.\nSamsung смартфон Galaxy C Pro


Вазирликлар, мутасадди идоралар, ОАВ - халқ муаммоларини ечиш йўлида\n22:29 / 21.04.2017\nБугун 21 апрель куни Ҳаракатлар стратегиясининг 1-чорагига бағишланган ҳисобот анжумани бўлиб ўтди.\n"Ҳаракатлар сарҳисоби: 2017 йил 1-чорак якунлари" анжуманида Олий Мажлис Сенати, Олий Мажлис қонунчилик палатаси, “Тараққиёт стратегияси” Маркази, Ташқи ишлар вазирлиги, Соғлиқни сақлаш вазирлиги, Фавқулодда вазиятлар вазирлиги, Ички ишлар вазирлиги, Марказий банк, Олий суд, Пенсия жамғармаси, Адлия вазирлиги, Иқтисодиёт вазирлиги, Рақобатни ривожлантириш Давлат қўмитаси вакиллари иштирок этишди ва ўз соҳаларида амалга оширилган ишлар бўйича ҳисобот беришди:\n- Давлат ва жамият қурилиши тизимини такомиллаштириш йўналиши;\n- Қонун устуворлигини таъминлаш ва суд-ҳуқуқ тизимини янада ислоҳ қилиш йўналиши;\n- Иқтисодиётни янада ривожлантириш ва либераллаштириш йўналиши;\n- Ижтимоий соҳани ривожлантириш йўналиши;\n- Хавфсизлик, миллатлараро тотувлик ва диний бағрикенгликни таъминлаш йўналиши.\nЖорий йилнинг 1 март куни ўз фаолиятини бошлаган "Тараққиёт стратегияси" марказининг мақсади халқ ва давлат идоралари ўртасида ўзига хос кўприк ролини бажаришдир. Шуни таъкидлаш жоизки, давлат идоралари вакиллари анжуманга ана шу марказ томонидан олиб борилган таҳлилий ўрганишлар, шунингдек аҳолидан келиб тушган мурожаат ва таклифларни инобатга олган ҳолда таклиф этилган.\nАнжуманда кўплаб ОАВ вакиллари фаол иштирок этишди ва янги банкноталар, банкоматлар муаммоси, сайёҳлик тизими, топилиши қийин бўлган дори воситалари бўйича қатор саволлар билан мурожаат қилишди. Шу билан бирга ҳудудий ОАВ вакилларига ҳам масофадан иштирок этиш имкони яратилди. Бундан ташқари, ижтимоий тармоқ фойдаланувчиларнинг видеосаволларига ҳам имкон қадар жавоб берилди.\nДавлат идоралари вакиллари шу кунга қадар ўз соҳасида амалга оширилган ишлар ҳақида ҳисобот беришди. Натижалар яхши, албатта. Бироқ истиқболдаги режалар ҳақида маълумотлар кам.\n"Ҳар бир идорада ОАВ билан ишловчи алоҳида ходим фаолият олиб бормоқда" дейилди, бироқ анжуманда гапирилгани билан барча мутасадди ташкилотларнинг ОАВ учун масъул ходимлари ўз хизмат бурчларини тўлиқ адо этмаслиги кўпчиликка сир эмас.\nПрезидентимиз Шавкат Мирзиёев томонидан давлат идоралари ва ташкилотларнинг шаффофлик, очиқлик тамойилига амал қилиши, "ура-уралар"дан қочиши борасида кўп гапирилмоқда. Афсуски, кўп соҳаларда ҳозирча шаффофликка эришиш қийиндек кўринади. Зеро журналистлар томонидан берилган саволларга аниқ, тўлиқ жавоб топишнинг ўзи муаммо. Баъзи саволларга берилаётган жавоблар хали ҳам ўша-ўша - "олиб борилмоқда", "жадаллашмоқда", "...муваффақиятларга эришилгани қувонарли ҳол" ва ҳ.к.\nТадбир давомида бошловчилар регламентни қайта-қайта эслатиб туришларига тўғри келди. Вазирлик ёки ташкилот вакили саволга тўлиқ жавоб берай деса, вақт етишмайди, қисқа ва "айланиб ўргилувчи" жавоблардан эса ОАВ вакиллари қониқишмайди. Ҳатто баъзи маҳаллий нашрлар вакиллари савол-жавоб қисмидан қониқмай, зални эртароқ тарк этганига гувоҳ бўлдик. Баъзи давлат нашрлари эса "бу ерда савол бергунча ёзиб юборамиз, барибир аниқ жавоб бўлмайди" дейишди.\nШуни ҳам таъкидлаш жоизки, негадир муайян саволлар баъзи вазирлик ва мутасадди ташкилотлар ходимларини асабийлаштирди ва мавзуни бошқа томонга йўналтиришга ҳаракат қилинди. Бундан ташқари, ОАВ вакилларининг нима учун айнан бир нашр вакиллари кўпроқ савол бераётгани кимларгадир ёқмади. Шунингдек нима учун бир соҳа вакилига савол кўпроқ, бошқасига кам экани ишора қилинди... Демак, айнан савол кўп берилаётган соҳаларда ўз ечимини кутаётган камчиликлар, муаммолар бисёр! Уларни мана шундай очиқ, юзма-юз мулоқотларда ҳал қилинмаса, қачон ҳал қилинади? Қўнғироқ қилиб ёки алоҳида мурожаат қилингандан кўра мана шундай мулоқотлар эффекти кучлироқ, назаримда. Баъзи савол эгаларига анжумандан сўнг мутасадди ташкилотлар вакиллари ўзлари келиб, муаммо билан қизиқиб, уни ҳал қилишга ваъда беришди.\nШундай экан, ОАВ вакилларининг кимга қандай савол бериши ўзига ҳавола. Зеро маҳаллий матбуот вакиллари халқнинг хоҳиши ва муаммоларини давлат идоралари вакилларига етказишади ва шу тариқа ўзига хос кўприк вазифасини ўташади.\n2017 йил "Халқ билан мулоқот ва инсон манфаатлари йили" дея эълон қилинган экан, бизнинг вазифамиз - аҳолини қийнаётган муаммолар, фаровон турмуш йўлида тўсиқ бўлаётган камчиликларни биргаликда бартараф қилишга ҳисса қўшиш, улардан қочиш эмас...\nЭҳтимол, бу шаффофлик сари қўйилган биринчи қадам бўлгани боис шундайдир ёки бу кимгадир "ёшларнинг сабрсизлиги, вазият моҳиятини тушунмаслиги"дек кўринар. Бироқ Ўзбекистон аҳолисининг 60 фоизини ёшлар ташкил қилар экан, тажрибали мутахассисларимиз уларга ўрнак кўрсатишлари, эски эмас, янгича позицияни қўллашлари, ёшларни келгусида жаҳон саҳнида ўз сўзини дадил айта оладиган қилиб тарбиялашлари керак.\nхулосалар Ҳаракатлар стратегияси


Олимпия ўйинлари | Megadunyo.UZ\nАвтор: admin 0 Комментариев баскетбол, Мусобақа, олимпиада, олимпиада ўйинлари, футбол, Юнонистон\nЮнонистон олимпия ўйинларининг ватани ҳисобланади. Юнонистон олимпия ўйинлари қадимги юнонларнинг олий худоси Зевс шарафига ўтказилган. Ўйинларда қатнашиш паҳлавонларнинг асосий мақсади бўлган.\nБиринчи олимпия ўйинлари милоддан аввалги 776-йилда юнон шаҳри Олимпиада ўтказилган. Кўп юз йилликлар давомида олимпия ўйинлари у ерда ҳар тўрт йилда ўтказиб турилган. Дастлаб ўйинлар югуриш ва сакраш мусобақаларидан иборат бўлган. Кейинчалик кураш, бокс, диск улоқтириш, қиличбозлик, икки ғилдиракли от арава пойгаси каби мусобақалар қўшииган.\nОлимпия ўйинлари – дунё ва дўстлик тимсолидир. Замонавий олимпия ўйинларининг олимпия машъали Қадимги Юнонистон ерларида қуёш нурларидан ёндирилади. Олимпия олови ёқилгани, олимпия ўйинлари бошланганини англатади. Олов мусобақаларнинг охирги кунигача ёниб туради, ўйирминг тантанали ёпилишигача уни ўчирмай турадилар.\nҚадимда Олимпия ўйинлари вақтида урушлар тўхтатилар эди. Юнонистон ерларининг барча бурчакларидан одамлар қуруқлик ва сувда олимпия ўймларига ошиққанлар.\nЗамонавий олимпиада ўйинлари дунёнинг турли катта шаҳарларида ўтказилади. Уларда нафақат эркаклар, балки аёллар ҳам қатнашадилар. Ҳозирги мусобақалар спортнинг тамоман янги туриарини ўз ичига олган. Футбол, баскетбол, байдаркада сузиш ва бошқалар шулар жумласидан.\nҒолиб шарафига унинг ватани мадҳияси янграганда ва давлат байроги кўтарилганда миллионлаб одамлар, айниқса, спортчининг ҳамюртлари у билан ғалабадан ғурурланиш ҳиссини баҳам кўради.\nОлимпия ўйинларида миллати, фили ва ирқидан қатьий назар бутун дунё спортчилари қатнашадилар.\nОлимпия байроғини яшил, қизил сариқ, қора, кўк рангли бешта ҳалқалар безайди. Улар ер шаридаги беш қитьанинг рамзи ҳисобланади.\nОлимпиада мукофотлари ғолиблар моҳирлигининг энг юқори баҳоси, уларга ҳурмат, иззат ва икром рамзи бўлиб келмоқда. Қадимда ғолиб спортчилар шарафига бронза ва мармардан ёдгорликлар қурганлар. Ҳозирги даврда олимпиада олтин медали соҳиблари ўз давлатидан фахрий мукофотлар оладилар.


«Telegram»да саратон эҳтимолини аниқловчи бот пайдо бўлди\n«Telegram»да саратон эҳтимолини аниқловчи бот пайдо...\n05.04.2018 16:28 0 5922\nСаратоннинг олдини олиш жамғармаси ҳамда «Telegram»даги «@medtechnew» канали биргаликда касаллик даражасини аниқлашга ёрдам берадиган @screencancerbot чатботини ишга туширди. Ботни ишга тушириш вақтида саратоннинг юзага келиш эҳтимолини аниқловчи тестдан ўтиш керак деб хабар берди «NV.ua».\nБот ўз ишида хато юзага келиши мумкинлигини бошидан огоҳлантиради.\n«Бот яқинда ишга тушди ва синов тартибида ишламоқда. Фойдаланувчилар кўплиги сабабли кичик муаммолар юзага келиши мумкин. Бот ўйлаб кўриб, бир неча сониядан кейин жавоб бериши ҳам мумкин, бундан асло хавотирланманг», — дейилади хабарда.\nСўров онкологик касаллиги бўлмаган 20 ёшдан ошган инсонлар учун мос келади. Тест 100 фоиз аниқ ташхисни кафолатламайди.\n«Хавф кўрсаткичининг пастлиги саратон ривожланиши эҳтимоли айни вақтда кам эканлигини кўрсатади, бироқ бу нолга тенг дегани эмас. Юқори кўрсаткич эса саратон мавжудлигини ва унинг ривожланишининг олдини олиш учун тезкорлик билан чора кўриш лозимлигини англатади», — дея аниқлик киритади бот муаллифлари.\nтелеграм саратон @screencancerbot бот\nТехнология 24/05, 17:28


Беларусда ўзбек қаҳрамонлари Абдусалим Дехқонбоев ва Жўрахон Усмонов хотираси ёдга олинди\nМИНСК, 17 май. /«Дунё» АА/. Беларуснинг Гомель вилояти Лоевский туманидаги Деражичи ва Хоминка қишлоқларида Қаҳрамонлар Абдусалим Деҳқонбоев ва Жўрахон Усмонов хотирасига бағишланган тадбирлар бўлиб ўтди, деб хабар бермоқда «Дунё» АА мухбири.\nХотира тадбирларида ўзбек дипломатлари, Лоевский тумани Ижроия қўмитаси раҳбарияти, ҳарбий хизматчилар, мактаб ўқувчилари, маҳаллий аҳоли ва турли жамоат ташкилотларининг вакиллари иштирок этди.\nАбдусалим Дехқонбоев 1906 йилда Фарғона вилоятининг Аширқўзи қишлоғида туғилган. 1943 йилда армия сафига чақирилган. Оддий аскар, 81-ўқчи дивизия, 467-ўқчи полкининг 3-ўқчи ротаси ҳарбийси бўлган. Ҳаво десант кучлари сафида у биринчилардан бўлиб Гомель вилоятида Днепр дарёсининг ўнг қирғоғига ўтиб, душман манзилига кириб борган. Нацистларни пулемёт билан доғда қолдириб, қолган аскарларнинг дарёни кесиб ўтишини таъминлаган. Беларусни озод қилишдаги жангларда қаҳрамонлиги учун 1944 йил 15 январь куни унга вафотидан сўнг Қаҳрамон унвони берилган.\nҲар йили маҳаллий аҳоли 9 май куни Хоминка қишлоғидаги ёдгорлик атрофига йиғилади. Улар жанг майдонларидан қайтмаган, ҳалок бўлган, уруш туфайли майиб-мажруҳ бўлган аскарлар хотирасига ҳурмат бажо келтиради. Дарвоқе, ушбу ёдгорлик Совет ва Усмонов номидаги кўчалар кесишмасида ўрнатилган. Беларусликлар учун ноодатий бўлган ўзбек фамилиясини бу ерда барча яхши билади. Кўча Қаҳрамон, I даражали Ватан уруши ва Қизил Юлдуз орденлари соҳиби Жўрахон Усмонов шарафига қўйилган.\nХоминка қишлоғидан уч километр узоқликдаги Карповка қишлоғи ёнидаги Сож дарёси бўйидаги жангларда ўзбекистонлик бир йигит қаҳрамонлик кўрсатган. Архив ҳужжатларига кўра, 1943 йил 29 сентябрь куни тунда катта сержант Жўрахон Усмонов қўмондонлигидаги кичик гуруҳ дарёнинг ўнг қирғоғида кичик кўприкни эгаллади. Тонгда фашистлар уларни пайқаб қолади ва аскарларни йўқ қилишга уринади. Гуруҳ 30 мартадан ортиқ ҳужумни қайтаришга эришади. Жангларда 9 нафар аскар тирик қолади, аммо улар чекинмайди. Жанг пасайгач, улар ўқ-дорилар, гранаталар тўплашга киришган, ярадор аскарлар жанг майдонидан олиб чиққан. Ёрдамчи кучлар келгунича улар курашни бир сония ҳам тўхтатмаган. 1994 йил 15 январь куни Жўрахон Усмонов Қаҳрамон унвонига сазовор бўлган. У ўша пайтда 20 ёшда эди.\nБеларусь Сожининг ўнг қирғоғи ўзбекистонлик қаҳрамон учун омадли келди! Сож қирғоғидаги жанглардан сўнг Жўрахон Днепрнинг ўнг қирғоғидаги жангларда иштирок этиб, Беларусь Полесьесини душмандан озод қилган. 1944 йилнинг охирида эса у оғир яраланиб, ватанига — Тошкентдаги шифохонага жўнатилган. У 1945 йил 14 февраль куни оғир ярадорликдан сўнг вафот этган. Қаҳрамон ўзи туғилиб ўсган Сирдарё вилояти Ховос туманидаги Сават қишлоғида дафн этилган.\nЛейтенант Жўрахон Усмонов исми у хизмат қилган ҳарбий қисм доимий рўйхатига киритилган. Она қишлоғидаги ўрта мактаб, қишлоқдаги кўчага унинг номи берилган. Қаҳрамон шарафига ёдгорликлар - бюстлар Тошкент ва у туғилиб ўсган қишлоқда ўрнатилган. Сават қишлоғидан узоқдадаги Беларуснинг Хоминка қишлоғидаги кўча ҳам ўзбек аскарининг номи билан аталади. Бу Беларуссияни фашистлардан озод қилишда катта қаҳрамонлик кўрсатган ўзбек жангчиси хотирасига миннатдорлик рамзи ҳисобланади.\nБуюк Ғалабанинг 75 йиллигини нишонлаш бўйича ташаббус гуруҳи Қаҳрамон Жўрахон Усмонов шарафига Хоминка қишлоғида ёдгорлик лавҳасини ўрнатишни таклиф қилди. Тадбир доирасида Усмонов кўчасида унинг хотирасига ёдгорлик лавҳаси ўрнатилди.\nРемко Рейдинг 101 нафар ўзбек аскари хот...\nЎзбекистон Республикасининг Бенилюксдаги элчихонаси вакиллари (қароргоҳи Брюсселда) нидерл...\nЎзбекистон дипломатлари ва Тошкентда акк...\nБугун, Хотира ва қадрлаш куни Тошкент шаҳридаги Хотира ва қадрлаш майдонидаги Мотамсаро он...


ҲАЖ КИТОБИ (3-қисм)\nМеждународный центр Имам Бухари\nhttps://old.bukhari.uz/modules/mod_image_show_gk4/cache/Zavod2 600 600gk-is-196.jpg\n| Печать |\tE-mail\nСоздано 21 Июнь 2018\tПросмотров: 2348\nУмра – суннати муаккададир.\nУмранинг рукни тавоф қилишдир.\n1. Сафо Марва тоғларида юриш.\n2. Сочни олиш ёки қисқартириш.\nИнсонлар эҳромсиз ўтиши мумкин бўлмаган мийқотлар беш жойдир.\nПайғамбаримиз (с.а.в.) ҳаж ёки умра қилмоқчи бўлган кишиларга бешта мийқотни белгилаб берганлар, ким ҳаж ёки умра қилмоқчи бўлса, улардан эҳромга кириши вожиб:\n1. Зул ҳулайфа – Мадинаи Мунаввара ва ўша томондан келадиганлар мийқоти. Ҳозирги кунда Абйор деб номланади ва Маккаи Мукаррамадан 450 км узоқликда жойлашган.\n2. Зоту ирқ – Ироқ аҳолиси ва ўша томондан келадиганлар мийқоти. Маккаи Мукаррамадан 100 км масофада жойлашган.\n3. Ал-Жуҳфа – Миср, Африка мамлакатлари, Сурия, Мағриб аҳли ва ўша томондан келадиганлар мийқоти. Мадинаи Мунаввара яқинидаги Робиғ деган жойга тўғри келади. Ҳозирда кишилар Робиғдан эҳромга кирадилар. Бу Маккаи Мукаррамадан 186 км масофада жойлашган.\n4. Қаран, у кичкина тоғ – Нажд ва ўша томондан келадиганлар мийқоти. Бугунги кунда “ас-сайлу-л-кабир” деб номланади. Маккаи Мукаррамадан 78 км масофада жойлашган.\n5. Яламлам – Яман аҳли учун ва ўша томондан келадиганлар мийқоти. Ҳозирги кунда кишилар Саъдия деб номланадиган жойдан эҳромга кирадилар ва бу жой Маккаи Мукаррамадан 92 км узоқликда жойлашган. Ўша жойда онамиз Ҳалима Саъдиянинг қудуғи ҳам жойлашган.\nПайғамбаримиз алайҳиссалом юқоридагилар ҳақида марҳамат қилиб, айтадилар: “Улар (мийқотлар) ҳаж ёки умрани ирода қилган у ерликлар ҳамда улардан бошқалар учун мийқотдир”.\n• Ҳаж ёки умрани ният қилган кишилар юқоридаги мийқотлардан эҳромга киришлари вожиб. Ким қасддан улардан эҳромсиз ўтиб кетса, ортга қайтиши ва эҳром боғлаши лозим бўлади. Акс ҳолда, Маккаи Мукаррамада бир бош қўйни сўйиб, у ердаги фақирларга тарқатади.\n• Мазҳаббошимиз Абу Ҳанифа: “Эҳромига риоя қила билса, ўз шаҳридан эҳром боғлагани афзалдир”, – деган. Бу фикрни улуғ саҳобалар Ҳазрати Али ва Ибн Масъуд ҳам қўллаб-қувватлашган.\nҲар бир ҳожи мазкур мийқотлардан бирида эҳромга кириши шарт. Бинобарин, мийқотларнинг белгиланишига сабаб инсонларнинг эҳромга киришга кечикмасликларидир.\nЭҳромга киришнинг энг афзал ўрни\nЭҳромдалик пайтида ман этилган нарсалардан ўзини тута олишига комил ишонч ҳосил қилган киши ўз ватанидан эҳромга кириши афзал.\nҲаж ёки умра қилиш мақсадида Макка шаҳрига киришни мақсад қилган мусулмонлар белгиланган жой (мийқот)лардан эҳромга киришни кечиктиришлари жоиз эмас.\nМазкур жойларда истиқомат қилувчилар ҳамда мийқот ичкарисидаги мусулмонларнинг эҳром боғлайдиган жойи Ҳилдир Ҳил деганда мийқотлар билан Ҳарам оралиғи тушунилади. У эса Ҳарам яқинида жойлашган бўлиб, уни “Макка аҳлининг мийқоти” ҳам дейишади.\nМакка аҳлининг мийқоти\nМакка аҳли ҳаж учун эҳромни Ҳарамда боғлайди. Умра учун эса Ҳилга кирганда боғлайди. Бу Маккадаги инсонга ҳам тааллуқли.\nЭҳромга киришнинг мустаҳаблари\nЭҳромга киришни ирода қилган киши мўйловини қисқа қилиши, тирноғини олиши ва фарж атрофида чиққан тукларни олиши, сўнг, ғусл ёки таҳорат қилиши лозим.\nБунда ғусл афзал. Кейин пастки ва устки иккита янги ёки тоза ва покиза ювилган оқ кийим кияди. Сўнг, хушбўй, мушк ва шунга ўхшаш нарсаси бўлса, суртади. Бундан кейин, икки ракаат намоз ўқиб, Аллоҳ таолодан енгилликни сўраб, дуо қилади: “Парвардигорим, мен ҳажни истайман, менга уни муяссар қил ва мендан уни қабул қил”, деб ният қилган ҳолда овозини кўтариб, “лаббайка” айтади.\nҲаж турли вақтларда ва аниқ жойларда адо этиладиган ибодат бўлиб, одатда машаққатдан холи бўлиш учун енгиллик сўралади. Аммо талбия айтиш барчага маълум “Лаббайка Аллоҳумма, лаббайк. Лаббайка ла шарийка лака лаббайк. Инна-л-ҳамда ва-н-неъмата лака ва-л-мулк. Ла шарийка лак” демакдир.\nАбу Бакр Розий. ТУҲФАТУ-Л-МУЛУК китобидан. -Б. 183\nжурнал Имам Бухарий сабоклари\nДелегация Центра Имама Бухари нанесла ви…\nПосольством Узбекистана в Малайзии ведется активная работа по продвижению инициатив и предложений президента республики, озвученных на Первом саммите ОИС по... Batafsil...


МАСЪУЛИЯТНИ ЁДГА СОЛИБ ТУРАДИ – Фарғона ҳақиқати\nМАСЪУЛИЯТНИ ЁДГА СОЛИБ ТУРАДИ\nБу дунёда чумолининг ҳам уйи бузилмасин. Эрим билан ажрашганимга ўн саккиз йил бўлди. Икки ёшли болам билан ота уйимга қайтиб, фарзандимга ҳам ота, ҳам она бўлдим. Ҳозир ўғлим йигирмага кирди, қанотимга кириб қолди. Лекин муқим уйимиз, алоҳида яшаш жойимиз йўқ.\nМақолада айтилганидек, агар янги оила қураётган ёшлар никоҳ шартномасини имзолашса, биринчи навбатда, фарзандларининг келажаги кафолатланган бўлади. Ахир, шартнома ҳаётда рўй берадиган турли муаммолар, кўзда тутилмаган кўнгилсизликларда асқотадиган муҳим ҳужжатку! Турмушга чиқаётган пайтимда никоҳ шартномаси тузиб, имзоламаганим учун ҳамон афсусдаман. Агар ўшанда бунга эътиборли бўлганимда ҳозиргидек сарсон бўлмасдим.\nФикримча, янги ҳаёт остонасида турган йигит-қизларимиз никоҳ шартномасига эътибор билан қарашлари, мутасаддилар ҳам уларга тушунтириб, тарғиб қилишлари керак.\nҲамма ҳам бахтли, фаровон ҳаёт кечиришни истайди. Никоҳ шартномаси эса ана шу бахтнинг тўкис бўлишида, ота-оналик бурчини сидқидилдан адо этишда воситачи бўла олади. Бўлар-бўлмас баҳоналар билан ажримлар юзага келишининг олдини олишда ҳам бу ҳужжатнинг ўрни беқиёс.\nФарғона шаҳар, “Бешбола” МФЙ.\nНИКОҲ ШАРТНОМАСИ – МАНФААТЛАР КАФОЛАТИ\nИНВЕСТИЦИЯ МАЖБУРИЯТИНИ БАЖАРМАГАНИ УЧУН…


Телеграм ижтимоий тармоғининг энг кўп кузатувчилари Эронда - zarnews.uz\nТелеграм ижтимоий тармоғининг энг кўп кузатувчилари Эронда\nБу ҳақда Самарқанд юридик техникумида ташкил этилган журналист ва блогерларнинг малакасини ошириш ўқув машғулотларида айтилди.\nЎқув курсида вилоятда фаолият олиб бораётган ОАВ вакиллари ва блогерлардан иборат 30 нафар тингловчига Адлия вазирлиги қошидаги Юристлар малакасини ошириш маркази мутахассислари Шуҳрат Раҳмонов ва Маҳкам Воҳидовлар журналистика фаолиятининг ҳуқуқий асослари, ахборот ва сўз эркинлиги, халқаро ва миллий журналистика стандартлари ва бошқа шу каби мавзуларда маҳорат дарслари ўтмоқда.\n- Биз жамиятда бўлаётган янгиликлардан турли оммавий ахборот воситалари орқали хабардор бўлишимиз мумкин, - дейди юридик фанлари номзоди Ш.Раҳмонов. - Тўғри, бугунги кунда хабарлар аҳолига ижтимоий тармоқлар орқали тезроқ етиб бормоқда. Уларнинг кузатувчилари телевидение, радио ва босма нашрларга нисбатан ортганлиги ҳам бор гап. Масалан, телеграм ижтимоий тармоғининг энг кўп кузатувчилари Эронда. Ахборотни қайси манбадан олиши унинг ҳуқуқий билимига боғлиқ. Аҳолини янгиликлардан хабардор қилиб борувчи ОАВ вакилларининг ҳуқуқ ва мажбуриятлари бор. Ўтказилаётган ўқув курсининг мақсади ҳам самарқандлик журналист ва блогерларнинг ҳуқуқий билимини оширишдир.\n"Ахборот олиш, қайта ишлаш ва тарқатишда журналистларнинг ҳуқуқ ва мажбуриятлари" мавзусидаги ушбу машғулотлар уч кун давом этиши режалаштирилган.


Давлат тили ҳақидаги қонун ҳужжатларига риоя этмаган мансабдор шахсларга жарима солишни кўзда тутган қонун лойиҳаси Ўзбекистонда яшовчи рус тилли аҳолининг камситилиши сифатида талқин қилинмоқда.\nРоссиянинг Regnum нашри «Ўзбекистонда давлат органларида рус тилидан фойдаланганлик учун жарима белгиланади», деб ёзди.\nЎзбекистонда қайд этилган рус тилидаги «Вести.уз» cайти эса «Ўзбекистонда Пушкин тили учун жарима қўллашмоқчи», деган мақолани чоп қилди.\nРус тилидаги сайтларда чоп этилган шу ҳилдаги мақолалар атай ёки тушунмасликдан янги қонун лойиҳаси мазмунини бузиб кўрсатмоқда.\nАдлия вазирлиги сайтида муҳокама учун чоп этилган «Ўзбекистон Республикасининг Маъмурий жавобгарлик тўғрисидаги кодексининг 42-моддасига қўшимча киритиш тўғрисида»ги қонун лойиҳаси мутлақо давлат муассасалари ва ташкилотларига тааллуқлидир.\nЯъни агар давлат ташкилотининг мансабдори ўзбек тилида иш юрита олмаса, унга жарима қўлланиши мумкинлиги таъкидланган.\nДавлат амалдоридан давлат тилини билишни талаб қилиш дунёдаги барча мамлакатлар учун табиий ҳолатдир ва агар янги қонун лойиҳаси қабул қилинса, жорий қилинадиган жарималар Ўзбекистонда давлат амалдорларининг ўзбек тилини ўрганишларини тезлаштиради.\ndata-title="Тил тўғрисида гапирганнинг тилини суғуришмоқчи" data-description="
Давлат тили ҳақидаги қонун ҳужжатларига риоя этмаган мансабдор шахсларга жарима солишни кўзда тутган қонун лойиҳаси Ўзбекистонда ..." data-image="https://eltuz.com/wp-content/uploads/2020/04/rasm429689.jpg" data-url="https://eltuz.com/satira/213812/" data-services="facebook,odnoklassniki,twitter,telegram" data-counter="ig">


Уммон қаърига шўнғиб: капитан Кусто ҳайратлари | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nУммон қаърига шўнғиб: капитан Кусто ҳайр...\n11 июнь дунё океанлари тадқиқотчиси, француз денгизчи-сайёҳи, «Сувости Одиссеяси» номли машҳур илмий-ҳужжатли сериал режиссёри, акваланг ихтирочиси, сувости олами ҳақида сўзловчи кўплаб китоблар муаллифи Жак-Ив Кусто таваллуд топган кун. «Дарё» капитаннинг ҳаёт йўли, илмий кашфиётлари, саёҳатлари ҳақида ҳикоя қилади.\nҲуқуқшуноснинг «муҳандис» арзандаси\nМусаллас ишлаб чиқаришга ихтисослашган Бордонинг мўъжаз Сент-Андре-де-Кюбзак шаҳарчасида туғилган Жак-Ив Кусто илм-фанга ишқибозлик, дунё кезишга ҳавасмандликни адвокат отасидан «юқтирганди». Франция ҳуқуқшунослари орасида энг ёш фан доктори бўлиб танилган Пьер-Даниэлнинг Америкада энг бой корчалон ва франкофил Жеймс Ҳазен Ҳайднинг қўлида шахсий котиб лавозимида ишлаши бўлажак олимнинг келажаги, истеъдоди шаклланишида муҳим рол ўйнаган. Оилавий саёҳатлар, дунёкезарлик, янги масканларни кашф этиш сабаб Жак-Ив жуда барвақт сувости мўъжизаларига қизиқиб қолади. Бироқ 7 яшарлигида сурункали энтерит (ингичка ичакдаги яра)ни орттиргач, таниш шифокор болани ортиқча қийнамаслик, сермашаққат саёҳатлар билан безовта қилмасликни маслаҳат беради. Шу кўйи саёҳатлар ҳам барҳам топади. Аммо юракнинг тубида дунё кезишга ҳавас-иштиёқ чўғдек милтираб тураверади. Доришунослар оиласидан бўлган онаси Элизабет эса боласини умр бўйи қийнайдиган касалликни фориғ этиш, йўқотиш йўлларини доим излайди, лекин тайинли даво топилмайди. Болакай Жак-Ив умри охиригача қотма, ориқ бўлиб қолаверади.\nБиринчи жаҳон урушидан кейин қашшоқлик, иқтисодий танглик ҳамма қатори уларни ҳам четлаб ўтмади. 1922 йили Ҳиггинс ва Кустолар оиласи Францияга қайтишга, кунини барча французлар қатори кўришга, буюк тушкунлик даврини бошдан ўтказишга мажбур бўлади. АҚШдалигида Жак-Ив механика ва дизайнга қизиқиб қолгани, инглиз тилиниям дурустгина ўргангани, мактабдаги зерикарли дарслар ўрнига, қизиқроқ машғулотларга муккасидан кетгани учун она юртига қайтиб, электромобил ясашга тушиб кетади. Пулларини йиғиб-териб, эҳтиёжларидан орттириб, биринчи кинокамерасини сотиб олади-да, атрофидаги борлиқни тасмага муҳрлашга киришади. Бари айнан шу камера, тасмага бир-бир тушаверган лавҳалардан бошланади – илм билан иштиёқ бирлашиб кетади.\nВақт сувдек оқиб, Жак-Ив 1930 йили ҳарбий-денгиз академиясига ўқишга киради. Гуруҳдошларига қўшилиб, «Жанна д’Арк» кемасида дунёни илк бора тўлиқ айланаркан, кейинчалик Шанхай, СССР ҳудудларига ҳам бориш, кўрган-кечирганларини бирма-бир суратга муҳрлашга улгуради. Бироқ олган жамики расм-тасвирлари изсиз ғойиб бўлаверади. Сабабини, қаерга йўқолганини ўзи ҳам тушунолмай қолаверади...\nДенгиз, океанларнинг жозибасини юқоридан – осмони фалакдан кузатиш, ўрганиш иштиёқи ҳам Жак-Ивнинг ҳаловатини ўғирлаганди. Бироқ тоғ йўлидаги автоҳалокат, бир неча қовурғанинг синиши, чап қўлнинг лат еб, ўнг қўлнинг фалажланиши бу орзудан воз кечишга мажбур қилади. Саккиз ойлик дори-дармон, малҳам-даводан кейин тўлиқ соғайгач, 1936 йили Тулон портидаги «Сюффрен» крейсерига мураббий бўлиб ишга жойлашади. Кунларнинг бирида хўжалик дўконига ул-бул харид қилишга кирган ёш зобит сувда сузганда тақиладиган шаффоф кўзойнакни кўради-ю, бир ҳақиқатни – сувости салтанати ҳаётининг ажралмас бўлаги эканини, энди уни бу оламдан ҳеч қайси куч улоқтириб юборолмаслигини англайди. Ҳақиқий саргузаштлар шу қарордан сўнг бошланади.\nСувости олами мўъжизалари\n1938 йили узоқ йиллик ҳавас, зўр иштиёқ ортидан ниҳоят сувости дунёсига шўнғиш, тадқиқот учун янги оламларни кашф этиш имкони туғилади. Қадрдон дўстлар: Филип Дюма, Филип Тайле билан сув остида сузилганда зарур бўладиган ниқоб, найча, куракоёқларни олиб, чексиз уммон бағрига шўнғишади. Орадан беш йилга яқин вақт ўтиб, ҳозирги аквалангнинг илк намунасини яратишга уринган Жак-Ив ишини Эмиль Ганян билан ниҳоясига етказади. Айнан шу мослама кўмагида сув остидаги тадқиқотларни узоққа довур чўзиш, океанлар тубидаги гўзалликларни батафсил ўрганиш имкони ошади. Кустонинг ихтирочилиги, тинимсиз изланишлари ортидан сувўтмас камералар, ёритиш ускуналари, яна сувости телевизион системаси пайдо бўлади. Айтишларича, денгизларнинг энг чуқур тубига биринчи бўлиб Кусто командаси етиб борган экан.\nКусто ўзини «океанограф техник» деб атарди. Чинданам, табиатга ошуфталиги, педагоглиги учунам кўпчилигимиз «мовий қитъа»нинг ранг-баранг жилваларини кашф этдик. Энг қизиғи, унинг тадқиқотлари, ўрганишларини ҳали якунига етказиб, ниҳояламадик ҳам.\nЭътироф-у эътироз баравар келса...\nЎтган асрнинг 50 йилларида Жак-Ив рўйхатдан чиқарилган тадқиқотларга мўлжалланган кемани ижарага олиб, унга «Калипсо» номини беради-да, океанни энг чуқур ерларигача ўрганишга киришиб кетади. Тадқиқотлар натижаси дунёга машҳур «Сукунат оламида» китобига жамланиб, 1953 йили чоп этилади-ю, эгасига оламшумул шуҳрат келтиради. Асар асосида олинган фильм ортидан ҳужжатли кино жанрида туб бурилиш кузатилиб, бошқалар ҳам секин-аста унинг ортидан эргашишади. Фильм шу даражада шон-шуҳрат чўққисига кўтариладики, билгичлар уни «Оскар» ва «Олтин палма япроғи» мукофотига лойиқ топишади.\nЙигирма йил давомида экранлардан узилмаган фильмни аксар мутахассислар аёвсиз танқид қилиб, Кустони балиқларга шафқатсиз муносабатда бўлишда, денгиз ости ҳаётини топташда, қаҳри қаттиқликда айлаб келишди. Ҳатто, унга фирибгар, ёлғончи, кўзбўямачи тамғасини ёпиштириб, нафас олиш мушкул бўлган сувости ғорларидан батискаф билан чиқиб келаётган тадқиқотчиларни ижикилаб текшириб, кадрларни сохталаштирган дея сўроқ-савол қилишди. Жиддий танқид-эътирозларга қарамай, капитан севган ишида давом этаверади. Уларга қарата: «Ҳужжатли жанрнинг жуда кўп билармонлари теша тегмаган оригиналликни кўрсатиш керак деб ўйлашади. Улар борини бор ҳолича кўрсатиш, яширмай-оширмай тақдим этишдан кўра, ақллилик, шишириш билан овора. Бу нотўғри. Борини борича кўрсатиш керак. Тамом», — дейди, холос ва океанлар, дарё-денгизлар, сувости манзил-маконлари ҳақида ғаройиб, ақлни лол қолдирадиган, кишини ҳайратлантирадиган ҳужжатли фильмларни олаверади. Балиқнинг феъл-хўйини билишнинг осон йўли – балиққа айланишдир, дея «Космосдаги воҳа», «Шимолий Америкадаги саргузаштлар», «Амазонка», «Дунёни қайтадан инкишоф этиш» ва бошқа ижод намуналари яралди ва бизга сув тубидаги гўзалликларни кўрсатди, инсон пой қадами етмайдиган жойларни очиб, илм-фан дунёсига жиддий янгилик, ўзгаришларни кирита олди. Буни эътироф этмаслик – нонкўрлик, инсофсизлик.\nФарзанд доғи, ота-бола низоси...\nКапитан Кусто ўғиллари Филип ва Жан-Мишел Кустолар билан\nАфсонавий француз адмиралининг суюкли қизи Симона Мелхиор билан 1937 йили никоҳ риштаси боғлангач, Симона турмуш ўртоғининг аҳамияти беқиёс экспедицияларида фаол қатнашади. Унинг маслаҳатгўйи, фикрдоши бўлиб, 1979 йилгача гоҳ тотув, гоҳ ораларидан гап қочиб яшашади. Аммо шу йили кенжатой Филипнинг «Каталин» самолётида ҳалокатга учраб, вафот этиши муносабатларни қаҳратон зимистонга айлантиради. Ўртадаги совуқлик шу ҳолича қолиб, юракни эзадиган диққинафаслик бошланади. Гарчи расман ажрашишмаган бўлса-да, эр-хотин алоҳида-алоҳида яшаб, ўртадаги шунча йиллик хотира-турмушни қайта тиклашга ортиқ уринишмайди. Меҳр-муҳаббат, кўнгил, қадрдонлик, дўстлик... қайларгадир улоқиб кетади.\n1991 йили Симона ўсимтадан бевақт кўз юмади. Кусто эса ўн йилдан бери бирга яшаётган Францина Триплетга уйланиб, биргаликда Диана ва Пьерни улғайтиради.\nИккинчи марта уйланиш, онасининг ўрнига бошқа аёлнинг қўйилгани тўнғич фарзанд Жан-Мишелга сира ёқмайди. Иш шу даражага борадики, кап-катта ўғил дуппа-дуруст, яна машҳури жаҳон Кусто шарифини қўллашдан бош тортиб, буни ҳатто қонунийлаштириб ҳам олади. Нотариусдан бир парча қоғозни тасдиқлатиб, ҳужжатларда ортиқ Кусто деб кўрсатмасликларига эришади. Ота-ўғил ўртасидаги муросасизлик, совуқлик Кусто вафотигача давом этади. Аммо бугун Жан-Мишел қизи Селин ва ўғли Фабиен билан отаси Жак-Ивнинг ишларини давом эттирмоқда. Сувости дунёсини фарзандлари билан тадқиқ этиб, ҳужжатли фильмлар олмоқда.\nҲаётни севиш керак...\nДенгизкезар, океаности кашшофи Жак-Ив Кусто 1997 йилнинг 25 июнида 87 ёшида миокард-инфаркт хуружини бошдан кечириб вафот этади. Олим туғилиб ўсган гўшаси – Сен-Андре-де-Кюбзакдаги яқинлар кўмилган оилавий сағанага дафн этилади. Аммо унинг илмий изланишлари шу ҳолича тупроққа қоришиб, йитиб кетмади. «Кусто командаси» ҳали ҳам фаолиятида бардавом, янги оламларни кашф этиш, фанга ўзгаришлар киритиш билан андармон.\nЖак-Ив Кустонинг номи шу қадар машҳурки, Франциядаги айрим жой номларидан ташқари, Санкт-Петербургдаги француз тилига ихтисослашган ўқув даргоҳи ҳам унинг номи билан аталади. Тамаддунга қўшган бемисл ҳиссаси, башар олдидаги хизматларини ҳеч бир мезонга солгулик эмас. Бари очиқ-ойдин, ошкора. Капитаннинг ўзи ҳам суҳбатларининг бирида: «Мен социалист ҳам, республикачи ҳам эмасман. Ҳеч кимман. Шунчаки инсоният келажаги учун курашаётган кимсаман, холос», деганди. Бундан зиёд иқрорнинг кераги йўқ, асли.\nЧарос Низомиддинова тайёрлади


Поветкин Майк Пересни биринчи раунднинг ўзидаёқ нокаутга учратди\n09:16 / 23.05.2015\nМосквадаги “Россия” марказий концерт залида ўта оғир вазн тоифасидаги WBC Silver чемпиони 35 ёшли россиялик боксчи Александр Поветкин ва кубалик Майк Перес ўртасидаги жанг 1-раунднинг ўзида, жанг бошлангандан 1 дақиқа 31 сония ўтиб, Поветкиннинг ғалабаси билан якунланди.\nБоксчилар бир-бирларини узоқ “нишонга” олиб туришмади, Поветкин рақибига ён томондан зарба туширди. Оқибатда кубалик боксчи тойиб кетди ва яна битта шундай зарбадан кейин рингга йиқилди. Перес бундай оғир зарбани ўтказиб юборгач, ўрнидан туришга муваффақ бўлди, бироқ яна битта муштдан кейин учрашув рефериси жангни тўхтатишга мажбур бўлди.\n“Рус Витязи” жангдан кейин қўлига микрофон олиши учун ҳаттоки нафасини ростлашига ҳам тўғри келмади. У томошабинларга бу жангдан бироз кўнгли тўлмаганини, чунки у ҳақиқий, муросасиз жангни кутганини айтиб, ўз мухлисларига миннатдорчилик билдирди ва уларни келгусида ҳам чиройли жанглар билан хушнуд қилишга ваъда берди.\nУшбу бокс кечасида ўтган бошқа жангларда ҳам россияликларнинг қўли баланд келди: биринчи оғир ванз тоифасида WBC талқини бўйича жаҳон чемпиони Григорий Дрозд польшалик боксчи Лукаш Яник устидан техник нокаут билан 9-раундда ғалаба қозониб, ўз камарини ҳимоя қилди. Рахим Чахкиев эса америкалик Жуниор Энтони Райт устидан ғалаба қозониб, биринчи оғир вазн тоифасида IBO чемпионлик камарини қўлга киритди.\nМаълумот учун, кубалик Перес бошқа бир россиялик боксчи Магомед Абдусаламов билан жангида рақибига бош мия оғир жароҳатларини етказгани билан танилган.\nЭндиликда Поветкин ҳисобида 29та ғалаба ва Владимир Кличкодан учралган битта мағлубият бор. Пересни мағлуб этиш эвазига россиялик боксчи WBC талқини бўйича чемпионлик унвони учун америкалик чемпион Деонтей Уайлдер билан жанг ўтказишга расмий даъвогар ҳуқуқини қўлга киритди.


Ёшлар нега жиноятга қўл урмоқда?\n«Эшитдингизми, қўшни маҳалладаги фалончибойнинг арзандаси безори ўртоқлари билан ўзининг уйига ўғирликка тушибди. Отасининг фалон сўм пулини ўмариб, ғойиб бўлганмиш…», «Юқори синф ўқувчилари жанжаллашиб қолиб, бир ўқувчи пичоқ билан икки-уч болага тан жароҳати етказган. Болалардан бири зудлик билан шифохонага ётқизилган. Ҳозирда у жонлантириш бўлимида...»\nБу каби совуқ хабарларни гоҳ-гоҳ эшитяпмиз. Катта ҳаёт остонасидаги ёшларимиз қўл ураётган айрим жиноятлар эса этингизни жимирлатади. Навқирон авлод вакилларининг қинғир қилмишлари камаймаётгани бу мавзуга қайта-қайта мурожаат қилишга, унинг туб илдизларини чуқурроқ ўрганишга ундамоқда.\nВақт ва меҳр танқислиги\nМунаввара ЁҚУББЕКОВА, филология фанлари доктори:\n— Аксарият хонадонлардаги катталарнинг иш ва бошқа кундалик юмушлар билан мунтазам равишда банд бўлиши вояга етаётган ўғил-қизларига ажратилиши лозим бўлган вақтни ўғирлаб қўймоқда. Натижада болаларнинг ижтимоий, маданий, маънавий-ахлоқий мувозанатида салбий ўзгаришлар юз бераётгани кўзга ташланади. Эътибор қилсангиз, айрим ёшларнинг онгу шуурида, хулқ-атворида, маданий-маърифий қадриятларимизга муносабатида бўшлиқ, беписандлик аломатлари сезилади.\nТўғри, тарбиянинг барча учун бирдек белгиланган аниқ рецепти йўқ. Бироқ ҳеч бир китобда ёзилмаган қонун-қоидалар борки, баъзи ота-оналар бундан бехабар. Улар ўзининг ота-оналик масъулияти ва бурчларини фақатгина моддий таъминот билан ўлчайди. Боласини энг қиммат спорт иншоотларига олиб бориши, энг зўр ўқитувчиларни ёллаши мумкин. Бироқ бу билан фарзанд тўлақонли тарбияли ва ўқимишли бўлиб қолмайди. Аввало, унинг маънавияти, одоб-ахлоқи бекаму кўст бўлиши учун оила деб аталмиш қўрғонда соғлом ва барқарор муҳитни таъминлаш, фарзанд тарбияси билан ҳар дақиқа шуғулланиш лозим. Ана шунда боланинг сирдоши ҳам, дўсти ҳам ота-онаси бўлади. У меҳр ва эътиборни ташқаридан изламайди.\nМаҳмуд АШУРОВ, Ўзбекистон ёшлар иттифоқининг Тайлоқ тумани бўлими етакчиси:\n— Ўз тажрибамдан келиб чиққан ҳолда айтаман: ёшлар ўртасида содир этиладиган жиноятларнинг аксарияти билимсизликдан келиб чиқади. Яна бир тоифа ёшлар борки, улар қаровсизлик ёки нафсини тия олмасликдан енгил-елпи ҳаётни кўзлаб, шу йўлга киради. Лекин ҳаммаси ҳам қилган ишининг моҳияти ва оқибатини тўла англаб етмаган ҳолда, жиноятга қўл урган бўлади. Агар уларга қилмишининг жазоси ва келтирадиган зарарини теран тушунтириб, тўғри йўлга солсангиз, улар қайтиб бу қинғир йўлга қадам босмайди.\nАйнан шу мавзуга доир бир мисол келтирмоқчиман. Туманимизда ўтган йили тўрт нафар ёш биринчи марта жиноят содир этгани ва ҳақиқатан пушаймонлигини ҳисобга олиб, Ёшлар иттифоқи туманимиз бўлими кафиллиги асосида суд залидан озод этилган эди. Ҳозирги кунда уларнинг барчаси иш билан банд бўлган намунали фаол ёшлар қаторига қўшилган.\nДемак, ёшларни тўғри йўлга солиш мумкин. Энг муҳими, уларни ахборотсиз қолдириб бўлмайди. Фойдали, энг аввало, ҳуқуқий маълумот ва ахборотларни мунтазам етказиб туриш лозим. Назаримда, оммавий ахборот воситаларида тарбиянинг ана шу жиҳатига эътиборни янада кучайтириш, телеканалларимизда мафкурамизга хизмат қиладиган, одоб-ахлоқли бўлиш, юксак маънавиятга эришиш, инсоф-диёнатга чорловчи ижтимоий роликларни кўпайтириш лозим. Шунда ёшларимиз онгида жиноят қилишдан тийилиш инстинкти шаклланади.\nБебаҳо онлар — ёшлик чоғидир\nМуҳиба ШУКУРОВА, ўқитувчи:\n— Киши яшаётган муҳит унинг кимлиги, қандайлиги ҳақида яхшигина маълумот беради. Масалан, боланинг қандай муҳитда вояга етаётгани, кимлар билан дўст тутинаётгани ва вақтини нимага сарфлаётганини кузатиб туриб, унинг ички дунёсини билиб олиш мумкин.\nУзоқ йиллик фаолиятим давомида кўп кузатганман: негадир, аълочи ўқувчиларимнинг фарзандлари ҳам аълочи, сал дангаса шогирдларимнинг жигаргўшалари ўзларига ўхшаб ишёқмасроқ бўлиб чиқади. Тўғри, бу ирсият билан боғлиқ бўлиши мумкин, аммо мен буни йиллар давомида шаклланган оилавий муҳит таъсири, деб биламан.\nЁшлар жиноятга қўл урмаслиги учун, аввало, ота-оналар ёки болага масъул шахслар тарбияда қаттиқ турмоғи керак. Ота-онанинг дунёқарашида ноқислик сезилар экан, фарзанддан кутилган натижани олиш мушкул. Бир фарзанднинг рисоладагидек вояга етиб, ҳаётда ўз ўрнини топиши нафақат ота-она, балки бутун жамият учун катта манфаатдир.\nУмрнинг энг бетимсол, жўшқин ва бебаҳо онлари ёшлик чоғидир. Унда ғайрат ва шижоат, муҳаббат ва жасоратнинг қудратли манбаи бор. Ана шу манбадан нотўғри йўлда, қинғир мақсадларда фойданиш ҳар қандай одам ҳаётини барбод, келажагини зимистон қилиши мумкин. Инсон ёшлигидан ўзини эҳтиёт қилишни, ҳар қайси йўлни тутишдан олдин мулоҳаза юритишни ўрганмоғи керак. Ана шунда ёшлик ўйинқароқлиги деб билган нарсаси бора-бора жиноят кўчасига тортиб кетиши ҳам ҳеч гап эмаслигини англаб етади.


Пекиндаги қишки Олимпия машъаласи эстафетаси 2 феврал куни бошланади BEIJING. Кazinform – 2022 йилда Пекинда бўлиб ўтадиган Қишки Олимпиада ўйинлари машъаласи 2-4 феврал кунлари бўлиб ўтади. Бу ҳақда «Пекин-2022» ташкилий қўмитаси маълум қилди, дея хабар беради Kazinform мухбири.\nҚозоғистонда илк марта йўлга иссиқлик датчиклари ўрнатилди QARAǴANDY. Кazinform - «Қазжол» илмий-тадқиқот институти ходимлари Ақтоғай-Балхаш автомобил йўлининг 415-километрида йўл конструкциясининг намлик-иссиқлик режимини назорат қилувчи датчик ўрнатди, деб хабар беради Kazinform мухбири.\nХитой шимоли-ғарбида 5,8 магнитудали зилзила содир бўлди BEIJING. Кazinform - Хитой шимоли-ғарбидаги Цинхай провинциясидаги Делинха шаҳрида якшанба куни 5,8 магнитудали зилзила содир бўлди, дея хабар беради Kazinform мухбири Хитой сейсмология марказига таяниб.\nҚозоғистонлик файтер UFS турнирининг асосий кардида жанг қилади NUR-SULTAN. Kazinform - Қозоғистонлик ярим ўрта вазн тоифасидаги файтер Шавкат Раҳмоновнинг UFSдаги жанги бир поғонага кўтарилди, дея хабар беради Кazinform sports.kzга таяниб.\nИталияда карантин талаблари кучайтирилди NUR-SULTAN. Кazinform - Италияда карантин талаблари кучайтирилди, дея хабар беради Кazinform COVID-19 тарқалишининг олдини олиш бўйича идоралараро комиссияси Telegram-каналига таяниб.\nҚозоғистоннинг энг яхши ҳамшираси аниқланди ALMATY. Кazinform - Алмати Перинатология ва болалар кардиожарроҳлиги маркази ходими Маржан Атагелдиева 2021 йилнинг энг яхши ҳамшираси деб топилди, деб хабар беради Кazinform мухбири марказ матбуот хизматига таяниб.\nҚР Президенти топшириғи: Биржа савдолари вақтинча тўхтатилди NUR-SULTAN. Kazinform - Президент топшириғига кўра, биржа савдоларини вазият барқарорлашгунга қадар қолдириш тўғрисида қарор қабул қилинди. Бу ҳақда Қозоғистон Рақобатни ҳимоя қилиш ва ривожлантириш агентлиги раиси Серик Жуманғарин маълум қилди, дея хабар беради Кazinform мухбири.